Fənnindən asılı olmayaraq hər bir müəllim şagirdlərə vətənpərvərlik duyğusunu öyrətməyi bacarmalı, onların mənəvi inkişafında rol oynamalıdır. Çünki müəllim məktəbdə ilk növbədə şəxsiyyət yetişdirir və çalışmalıdır ki, həmin şəxsiyyət də vətəninə, millətinə layiq bir tərzdə yetişsin.\nKeçirilən dərslərdə torpaqlarımızın müdafiəsində fədakarlıqla döyüşən Milli qəhrəmanlarımız haqqında məlumat verilməli, Qarabağın tarixi geniş izah olunmalıdır. Dərsliklər hazırlanarkən də bu prinsip nəzərə alınmalıdır. Torpaqlarımızın 20 faizinin işğalda olduğu bir vaxtda bu çox önəmlidir.\nOnu da qeyd edək ki, şagirdlərin mənəvi inkişafında mütaliənin də böyük rolu var. Şəxsiyyət olaraq insanın formalaşıb kamilləşməsində, mənəvi aləminin zənginləşməsində, dünyagörüşünün və bilik dairəsinin genişlənməsində, cəmiyyət hadisələrinə çevik, həssas və obyektiv münasibət bəsləməsində, bədii təxəyyülünün, obrazlı və məntiqi təfəkkürünün, idraki bacarıqlarının inkişafında, bir çox hallarda isə həyat yolunun müəyyənləşməsində və vətəndaşlıq tərbiyəsində mütaliənin rolu müstəsna əhəmiyyət kəsb edir. Qloballaşmanın qarşısıalınmaz prosesə çevrildiyi hazırkı dövrdə milli dəyərlərin, xalqımızın mənəvi simasını əks etdirən mədəni irsinin və adət-ənənələrinin qorunub saxlanılaraq nəsildən-nəslə ötürülməsində və onların digər mədəniyyətlərlə müqayisə olunub müvafiq nəticələr çıxarılmasında mütaliə əvəzsiz təsir gücünə malikdir. Bu səbəbdən də müəllimlər şagirdlərə mütaliə etmələri üçün keçdikləri mövzu ilə bağlı əsərlərin oxunmasını tapşırmalıdırlar.\nÜmumtəhsil məktəb şagirdlərinin mütaliə vərdişlərinin təkmilləşdirilməsi və onlarda mütaliə mədəniyyətinin formalaşdırılması ilə bağlı tədbirlər barədə Azərbaycan Respublikası təhsil nazirinin əmrində deyilir: “Hazırkı vaxtda elmi-texniki tərəqqinin sürətli inkişafı ilə əlaqədar insanların məşğulluq və maraq dairəsi, ilbəil təkmilləşən texniki informasiya vasitələri ilə məlumatlanmaq imkanları genişlənsə də, mütaliə inkişafetdirici amillər arasında öncül mövqeyini saxlamaqdadır. Bununla belə, aparılan pedaqoji müşahidələr və təhlillər göstərir ki, son zamanlar ümumtəhsil məktəblərində şagirdlərin mütaliəyə istiqamətləndirilməsi, onlarda mütaliə mədəniyyətinin formalaşdırılması üzrə zəruri tədbirlərin həyata keçirilməsi əvvəlki dövrlərlə müqayisədə zəifləmişdir. Bununla əlaqədar şagirdlərin mütaliəsi işinin təşkilindəki təcrübədə sınaqdan çıxmış ənənələri bərpa etmək, onların mütaliəyə həvəsini daha da gücləndirmək və mütaliə vərdişlərini inkişaf etdirmək təhsil sahəsində prioritet vəzifələrdən biridir”.\nBurada əsas məqsəd təhsil müəssisələrində mütaliə edən icmanın yaradılması vasitəsi ilə şagirdlərdə oxumağa marağın artırılması, məktəblilərin bədii ədəbiyyat, sənədli əsər və digər mətn növləri ilə tanışlığını təşviq etməkdir. Şagirdlər və müəllimlər arasında oxunan ədəbiyyatın, müxtəlif mətn növlərinin müzakirə yolu ilə dəyərləndirilməsi, mübadiləsi, şagirdlərdə reflektiv oxu vərdişlərinin yaradılması nəzərdə tutulur. Onların mənəvi inkişafına təsir edir.\nƏməkdar müəllim İmran Verdiyev də şagirdlərim mənəvi inkişafında mütaliənin rolunu yüksək qiymətləndirir. O yazıb:”Mütaliə məlumat-axtarış və idrakı fəaliyyət növü kimi insanın mənəvi inkişafında, təhsilində və tərbiyəsində xüsusi yer tutur. Mütaliənin tədris, təhsil və tərbiyə funksiyaları kompleks xarakter daşıyır. Bir-biri ilə qırılmaz surətdə bağlı olan bu proseslər mütaliənin nəticəsi olaraq cəmiyyət tərəfindən formalaşmış biliklərin mənimsənilməsi (tədris), bu biliklər sisteminin yaradılması (təhsil) və şəxsiyyətin inkişafı gedişinin idarə edilməsi (tərbiyə) kimi ifadə edilir. Fərdi psixoloji proses olmasına baxmayaraq o, cəmiyyətin sosial həyatına, mövzu marağının məhsulu olan yeni ideyaların yayılmasına və içtimaiyyətin malına çevrilməsinə imkan yaradır, dövrün və tarixi keçmişin hadisələri ilə yaxından tanış olmağa, içtimai münasibətlərin dərk edilməsinə, həyatda obyektiv baxışın formalaşmasına, eləcə də cəmiyyətin həyat tərzi üçün etik, hüquqi və estetik normaların mənimsənilməsinə kömək edir.\nBununla bağlı Təhsil naziri Mikayıl Cabbarov ümumtəhsil məktəb şagirdlərinin mütaliəyə həvəsini artırılmasının onların bədii-estetik zövqünün inkişafına, mənəvi tərbiyəsinə müsbət təsir edəcəyini qeyd edib. Nazirin fikrincə, mütaliənin populyarlaşdırılması şagirdlərdə geniş dünyagörüşün formalaşmasına təsir göstərəcək: "Düzgün təşkil edilən və planlaşdırılan mütaliə biliyi genişləndirməklə yanaşı, insana məmnunluq hissi bəxş edir.\nBu məqsədlə “Məktəblər üçün oxu” layihəsi də uğurla həyata keçirilir. Təhsil nazirinin müavini Firudin Qurbanov ümumtəhsil müəssisələrində şagirdlərin mütaliəyə marağının artırılmasını vacib sayır. O bildirib ki, “Məktəblilər üçün oxu” layihəsi “Ümumtəhsil məktəb şagirdlərinin mütaliə vərdişlərinin təkmilləşdirilməsi və onlarda mütaliə mədəniyyətinin formalaşdırılması ilə bağlı tədbirlər barədə” təhsil nazirinin əmrinə əsasən həyata keçirilir. F.Qurbanov layihənin şagirdlərdə mütaliə mədəniyyətinin formalaşdırılmasında vasitə olduğunu vurğulayıb. Bunlar şagirdlərin tərbiyə olunma sisteminin daha da təkmilləşdirilməsinə vətənpərvər ruhlu, bilikli və savadlı, fəal, sağlam əhval-ruhda tərbiyə olunmuş vətəndaşların tərbiyə olunub yetişdirilməsinə səbəb olur. Şagirdin özünü bir şəxsiyyət kimi təsdiq etməsinə, özünüreallaşdırmasına əlverişli şərait yaradır.\nOnu da qeyd etmək lazımdır ki, kitabın tərbiyəedici təsirinin böyüklüyü təkcə məktəb tapşırıqlarının yerinə yetirilməsi ilə ölçülmür. Buna görə də şagirdlər dərsdən sonra, xüsusən də asudə vaxtlarında müəllimlərin tövsiyə etdikləri və onları maraqlandıran kitabları oxumalı, müstəqil bilik əldə etməlidirlər. Mütaliə edərkən şagirdlər eyni zamanda öz idrak maraqlarını təmin edir, mənəvi və estetik zövqlərini zənginləşdirirlər. Bu işdə məktəb kitabxanası məktəblə eyni məqsədə xidmət edərək ailənin və məktəbin əsl köməkçisi kimi çıxış edir, həmçinin öz oxucularının tərbiyə olunmasının, onların hərtərəfli inkişaf etdirilməsinin ən mühüm vəzifələrini həyata keçirir. Bu baxımdan uşaqların düzgün kitab seçmək bacarıqlarının formalaşdırılması da çox önəmlidir. Düzgün seçilməyən hər hansı ayaqqabı insanın ayaqlarını incidib şikəst etdiyi kimi, düzgün seçilməyən kitab da uşaqların insani duyğu və dəyərlərinin formalaşmasını ləngidir - mənən şikəst edir.\nDeməli, bu gün müasir texnologiya vasitələri, internet insanları maarifləndirmək, məlumatlandırmaq baxımından nə qədər aktual olsa da, heç bir kəşf, heç bir vasitə kitab qədər praktik, kitab qədər zəngin ola, kitab qədər insanının mənəvi və fiziki sağlamlığının keşiyində dura bilməz. bir insanın həyat, cəmiyyət haqqında ətraflı biliklərə yiyələnməsində mütaliənin çox böyük əhəmiyyəti vardır. Görkəmli fransız filosofu və yazıçısı Deni Didro deyirdi: "Hər kim kitab oxumursa, o düzgün fikirləşə bilməz". Doğrudan da, ən dərin bilik, elmi dünyagörüşü məhz mütaliə yolu ilə yaranır.\n14 Oktyabr 2019 [18:07]


Özünə Aslan adı qoymaqla deyil ki… | Oxucu İnformasiya Agentliyi\nABŞ bu ölkələrə sanksiya tətbiq edəcək\nNeçə gündür aşağılıq kompleksindən əziyyət çəkənlər qızıldan qiymətli vaxtımı məşğul edir. Onlardan biri haqqında mediaya münasibət bildirmişəm. Adam yatıb, yuxusunda nəsə görüb və durub deyir ki, mən Azər Həsrət guya Azərbaycana e-poçtu ilk gətirən adam olduğumu iddia edirəm. Bu yalanı təbii ki, ancaq xəstə və aşağılıq kompleksindən əziyyət çəkən birisi mənə yapışdırmağa çalışa bilər. Cavabını verdim, getdi işinin dalınca.\nBu e-poçt yalanıyla paralel bir başqa yaratıq da özünü növbəti dəfə faş etdi. Bugünlərdə yazdığım bir yazıda qeyd etmişdim ki, üzərimə FETÖ-çülərlə bərabər etnik bölücülər də gəlir. Ad çəkməmişdim. Amma az sonra görürəm ki, etnik bölücü olduğuna heç şübhə etmədiyim birisi yazımı Facebook-da paylaşıb, üzərinə də yazıb ki, “etnik bölücü deyəndə məni nəzərdə tutur”. Adama deyərlər, soğan yeməmisən, için niyə göynəyir? Mən sözü yerə atmışdım ki, sahibi götürsün. İndi sən götürdün və deməli səni etnik bölücü sanmaqda səhv etmirəm.\nBu ünsürlərə qoşulanlar sırasında növbəti dəfə Aslan İsmayılovu da gördük. Heç dəxli olmadan noyabrın 27-də bir status paylaşıb. Olduğu kimi təqdim edirəm: “Bu gün Yeni Müsavat qəzetinin səhifəsinin canlı yayımında (şərhdə) aktyor Rza Rzayevin məktəb direktoru Tural Mirzəliyev arasında yaşananları Bəxtiyar Hacıyevlə Azər Həsrət müzakirə edirdilər. Videodan aydın görünür ki, Prezidentin köməkçisi Əli Həsənovun göstərişi ilə əməkdar jurnalist Azər Həsrət Rza Rzayevin müdafiəsi məqsədi ilə dəridən qabıqdan çıxır. Bunların kimliyini bilmək üçün paylaşacağım videonu izləmək kifayətdir”.\nHeç dəxli var? Əlbəttə, yoxdur. Adam oturub bizim çıxışımıza baxıb. Baxsın. Mənim fikirlərimlə razılaşmaya bilər. Bilsin. Hətta tənqid də edə bilər. Onu da etsin. Amma Prezidentin köməkçisi Əli Həsənovun mətləbə nə dəxli? Yaxud da bu aşağılıq kompleksindən əziyyət çəkən Aslan İsmayılov niyə hər addımbaşı bizim hansısa hərəkətimizə münasibət bildirəndə hörmətli Əli Həsənovun adını bura qatır?\nİndi ki, bu adam Əli Həsənovun xəbəri belə olmadığı məsələyə onun adını qatır, mənə böhtan atır, onda buyursun, aşağıdakı sözlərimə cavab versin. Dostluq etmirəm onunla. Heç izləmirəm də. Sadəcə bəzən onun bu cür sərsəm paylaşımlarını görənlər mənə göndərirlər, xəbərim olur. Bu dəfə də elə oldu və məcburam ki, bu adama layiq olduğu cavabı verim.\nAslan İsmayılov, iddia edirsiniz ki, mənə Əli Həsənov göstəriş verib ki, Rza Rzayevi müdafiə edim. Heç nə demirəm. Sadəcə deyirəm ki, Əli Həsənovdan göstəriş alan da şərəfsizdir, bunu yalandan iddia edən də! Mənim bu yazdığımı öz Facebook profilində yayımlamayan da şərəfsizdir! Haydı, siz axı haqq-ədalət carçısı, dürüstlük aşiqisiniz! Buyurun, özünüzə əminsinizsə, bu fikirlərimi də öz izləyicilərinizə təqdim edin.\nBura onu da əlavə etməyə məcburam ki, siz Aslan İsmayılov yazıq və xəstə təxəyyüllü fərdsiniz. Elə olmasaydı hər addımbaşı təpənizə dəxli olmadan Əli Həsənov daşının düşdüyünü sanmazdınız.\nSiz heç, sizi izləyənlərə bəzən yazığım gəlir. O insanlar həqiqət axtarışında sizə üz tuturlar. Sizdən mədət umurlar. Sizsə vicdansızcasına onların bu etimadını istismar edirsiniz! Bir insan nə qədər aşağılıq olmalıdır ki, ona ümidlə üz tutanların hisslərini belə alçaqcasına sömürsün? Siz bunu edirsiniz, özü də davamlı şəkildə. Özünüzü də gərəkli və önəmli birisi kimi ictimai rəyə sırımaq üçün fürsət gəzirsiniz, populyar şəxslərin, dövlət xadimlərinin adlarını yazıb şərəfsizcəsinə yalanlar uydurursunuz! Heç utanmırsınızmı buna görə? Heç vicdan əzabı, xəcalət çəkmirsinizmi? Hüquqşünassınız, uzun illərin təcrübəsinə sahibsiniz, amma bir qaşıq ağlınız-ədalətiniz-abrınız yoxdur!\nBu sözləri yazmağa da məcbur edən siz oldunuz. Bilirsiniz, niyə? Ona görə ki, mənim “Yeni Müsavat”ın canlı yayımındakı fikirlərimi təhrif etməklə qalmırsınız, üstəlik məsələyə heç xəbəri olmadığı halda Prezidentin köməkçisi Əli Həsənovun adını qatırsınız, sizə güvənənlər də buna görə məni təhqir edir, siz də həzz alırsınız! Bunu edən adam şərəfsiz və alçaq deyil də, bəs nədir? Kiməsə böhtan atmaq, onun təhqir kampaniyasına rəvac vermək ən alçaq hərəkətdir ki, bunu da siz Aslan İsmayılov edirsiniz! Qınamıram sizi! Çünki busunuz, olanınız budur! Bir adamın sonradan özünə Aslan adı qoymaqla aslana dönmədiyinin bariz örnəyisiniz siz!\nHaşiyə: 2015-ci ilin parlament seçkisində Aslan İsmayılov Nərimanov rayonunda deputatlığa namizəd idi. Dostumuz, Azərbaycan İnternet Forumunun prezidenti Osman Gündüz dairələr üzrə onlayn səsvermə keçirirdi. Məndən də xahiş etmişdi ki, səsvermənin populyarlaşmasında yardımçı olum. İşlər əla gedirdi. Hər kəs həvəslə səs verirdi. Bu Aslan İsmayılov da bütün arsenalını səfərbər etmişdi, öz dairəsində hamıdan öndə gedirdi. Təbii ki, Osman bəyin komandası haram qatmaq istəyənlərin qarşısını dərhal alırdı deyə səsvermə dürüst bir ortamda gedirdi. Belə bir durumda Aslan İsmayılovun əsas alternativi Adil Əliyev öz qüvvələrini səfərbər etdi, səsvermədə yavaş-yavaş önə keçməyə başladı. Bir müddət sonra isə bu Aslanı üstələdi. Və onda Aslanın əsl sifətini gördük. Bəli, gördük! Bu adam Osman bəyi hakimiyyətə satılmaqda, səsverməyə haram qatmaqda ittiham etdi! O Osman bəyi ki, həmişə Aslan haqqında xoş danışardı. Biz Osman bəylə Aslanın bu yanaşmasını müzakirə etdik. Onun sözü qısa oldu: Aslan da beləcə gözümdən düşdü.\nSözardı: Aslanın paylaşdığı videoya gəlincə. Burada 2005-ci ildə Elmar Hüseynov öldürüldükdən sonra bir toplantıda etdiyim çıxışdır. Özüm dərc etmişəm internetdə. Məsələyə də yetərincə cürətli və sərt münasibət bildirmişəm. İkinci hissədə isə 2015-ci ildə Əməkdar jurnalist fəxri adı aldığıma görə, Prezident İlham Əliyevə təşəkkür müsahibəmdir. Onu da özüm paylaşmışam. Bu Aslan ağılda olanlar da götürüb onları bir-birinə calayıb ki, baxın, dünən elə deyirdi, bu gün belə. Bu yarımqafalı aşağılıq yaratıqlar bu yolla saf, sadəlövh insanların duyğularını istismar etməklə məşğuldurlar. Məni yaxşı tanımayanlar heç fərqinə varmadan düşünürlər ki, bu niyə dünən elə, bu gün belə danışır? O “dünən”lə “bu gün”ün arasında 10 il fərq olduğunu isə bu həriflər öz auditoriyalarına bildirmirlər. Amma mən də bütün bunlara dözümlü yanaşıram və hətta onların calaq etdiyi videonu arabir özüm də paylaşıram. Çünki antireklam da bir reklamdır və bunların sayəsində məni tanımayanlar da tanıyırlar artıq…\nSözardına sözardı: “Yeni Müsavat”ın canlı yayımında, Aslanın iddia etdiyi kimi, Rza Rzayevi müdafiə etmədim. Sadəcə hər iki tərəfə məsafəli yanaşıb çağırış etdim ki, iş hüquq müstəvisində araşdırılsın. Bu zaman obyektiv gerçəkliyin üzə çıxacağı şübhəsizdir. Yalanmı deyirəm, Aslan İsmayılov?..\nSabunçuda ev yanıb 11:26 23 Jan 2020\nTramp “doğum turizmi”ni hədəfə aldı 11:15 23 Jan 2020\nFHN Nəsimi rayonunda yanan bina ilə bağlı məlumat yayıb 10:27 23 Jan 2020\nErmənistan ordusu cəbhədə aktivləşib 10:17 23 Jan 2020\nPrezidentlər görüşüb-FOTOLENT 17:24 22 Jan 2020\n“EURACTIV”: “Azərbaycan: Qırmızı qərənfilləri xatırlayır və gələcəyə baxır”-VİDEO 17:12 22 Jan 2020\n"Ləyaqətli adamların ölkəsi"ndə ləyaqətsizlik


Cəbrayıl köçkünü: "Diz çöküb torpağı öpəcəm, uzun-uzadı evimizə baxacam"\nEv Cəmiyyət Cəbrayıl köçkünü: “Diz çöküb torpağı öpəcəm, uzun-uzadı evimizə baxacam”\nYasamal rayonunda yerləşən bu yataqxanada məcburi köçkünlər yaşayır.\n86 yaşlı Firuzə Musayeva Cəbrayıl rayonundandır. O vaxt döyüşlər başlayanda hər gün ailəsiylə birlikdə zirzəmidə gizlənirmiş. Rayona atılan bombalardan biri evlərinə çox yaxın yerə düşübmüş:\n– Qonşumuzun da evi çox zədələndi, bizimki də. Bomba partlayanda qorxudan ürəyim getmişdi…\nOndan sonra İmişliyə getdik, bir vaxtdan sonra da Bakıya köçdük. Bala, evimə qayıtdığım gün diz çöküb torpağı öpəcəm, uzun-uzadı evimizə baxacam. Bəlkə özüm görə bilməyəcəm o günü, amma uşaqlarım mütləq gedəcək…\nFiruzə ananın oğlu Yusif Şirinov deyir ki, işğaldan keçən 27 il boyu az qala hər gün Cəbrayılın işğaldan azad edilməsi xəbərini gözləyib:\n– Hazırlaşırıq, tezliklə evimizə qayıtmaq istəyirik. Ora çatanda ilk işim həsrətində olduğum torpağı öpmək olacaq. Sonra da məzarlığa gedib əzizlərimin qəbirlərini ziyarət edəcəm…\nZümrüd Əsədova kənddən çıxanda 4 yaşı olduğunu deyir:\n– Biz avqustun 23-də çıxdıq evimizdən, rayonumuz işğal edilən gün… Atam heç getmək istəmirdi, evini, yurdunu qoyub getmək pisinə gəlirdi. Saatlıda yaşayan iki dəfə ardımızca “Kamaz” göndərəndən sonra birtəhər razı saldıq. Atışma səsləri altında, İran sərhəddiylə getdik.\nQapımızda böyük bir qoz ağacı vardı, nənəm həmişə onun altında oturub yuxa salardı. Mən, bacım, qardaşım, məhəllə uşaqları – yığışıb o ağacın altında oynayardıq. Başımızın üstündən qırıcı təyyarələr uçub gedirdi, həm də yaxından uçurdular ki, ağacın budaqları sınıq-sınıq olurdu. Bacım və qardaşım qorxudan ağlamağa başlayırdılar. İndi bunu yadımıza salıb gülürük, çünki belə vaxtlarda o, adətən, qaçıb nənəmin ətəyinin altında gizlənirdi.\nCəbrayılın azad edilməsi xəbərini eşidəndə sevincimdən ağladım. Elə istəyirdim ki, övladlarım da orda böyüsünlər… Böyük oğlumun 13, kiçiyin 11 yaşı var. Əsgərlərimiz haranı işğaldan azad edirlərsə, Azərbaycanın xəritəsində işarələyirlər. Kəndimizin – Soltanlı kəndinin azad olunacağı günü səbirsizliklə gözləyirlər ki, onu da işarələsinlər…\nƏvvəlki məqaləErmənistandan növbəti etiraf: “Azərbaycandan çox geri qalmışıq”\nNövbəti məqalədəRusiya ABŞ-dakı Qarabağ danışıqlarının nəticəsindən xəbərsizdir\n”Buta Palace”ın art direktoru arvadını beşinci mərtəbədən atıb


Siyasət 17 İyun 2020 11:05 (UTC+04:00)\nAzərbaycan Respublikasının Prezidenti İlham Əliyevə vətəndaşlardan çoxsaylı minnətdarlıq məktubları gəlməkdə davam edir.\nLaçın rayonundan məcburi köçkün Bəhruz Mehrəliyev : “Cənab Prezident, ulu öndərimiz Heydər Əliyev biz məcburi köçkünlərə hər zaman qayğı ilə yanaşardı. Allah Ulu Öndərimizə rəhmət eləsin, onun xatirəsi bizim qəlbimizdə həmişə yaşayacaqdır. Siz Prezident seçilərkən sevindik ki, gələcəyimiz daha da yaxşı olacaq və Azərbaycanımız gündən-günə çiçəklənəcək, gözəlləşəcəkdir. Sonrakı hadisələr bizim yanılmadığımızı göstərdi. Xalqımız bu gün güclü, qüdrətli Azərbaycanla fəxr edir.\nGəncə şəhər sakini Rauf Abbasov yazır: “Hörmətli cənab Prezident, Azərbaycan bütün gözlənilməz hallara hazır olduğu kimi, bu gözəgörünməz virusla, təhlükəli düşmənlə də uğurla mübarizə aparır. Pandemiyanın ən kəskin günlərində belə biz digər ölkələrlə müqayisədə daha yaxşı statistika ortaya qoya bildik. Bu üç ay ərzində Azərbaycan beynəlxalq səviyyəli konfranslardan kənarda qalmadı. Biz bu dövrdə ölkəmizin texniki imkanlarının da yaxşı vəziyyətdə olduğunu gördük. Azərbaycanın ev sahibliyi ilə, Sizin müdrik rəhbərliyiniz sayəsində nüfuzlu beynəlxalq videokonfranslar keçirildi. Daha sonra dövlət hakimiyyəti orqanları öz sahələri üzrə videokonfranslar yolu ilə fəaliyyətlərini qurdu. Yəni görünən odur ki, ölkəmizdə heç bir sahədə işlər axsamadı. Demək ki, bu şərtlərdə də yaşamaq, müəyyən ölçüdə evdən də işləmək, dövləti uğurla idarə etmək mümkün oldu. Eyni zamanda, bütün təhsil ocaqlarımız da distant şəkildə idarə olundu. Bu da bir sınaq, keçid dövrüdür. Düşünürəm ki, insanlarımız nikbin olmalıdır, Sizin uzaqgörən siyasi baxışınız nəticəsində, el birliyi ilə biz bu problemi də aşacağıq. Allah Sizi qorusun, cənab Prezident. Biz həmişə Sizinləyik”.\nAğcabədi sakini Hafiz Atakişiyev dövlətimizin başçısına təşəkkürünü bu sözlərlə ifadə edir: “Möhtərəm Prezidentimiz, dünyanı cənginə alan koronavirus pandemiyasının ölkəmizdə yayılmasının qarşısının alınması istiqamətində atdığınız zəruri qabaqlayıcı addımlar bir daha onu sübut etdi ki, Siz hər zaman xalqın yanında olmusunuz. Ağcabədi sakinləri, eləcə də biz gənclər rayonumuzda “ASAN xidmət” mərkəzinin açılacağı günü səbirsizliklə gözləyirdik. Bir tərəfdən rayon əhalisi bir məkandan şəffaf qaydada bir çox dövlət və özəl xidmətlərdən yararlanacaq, digər tərəfdən isə gənclərimizə əlavə fürsətlər açılacaq. Hər zaman yanımızda olduğunuz üçün Sizə təşəkkürümü bildirirəm”.\nQuba rayonunun Mirzəqışlaq kəndindən Alim Məmmədov, İbrahim Abasov, Rövşən Babayev, Ramin Kazımov və Ceyhun İsrafilov yazırlar : Möhtərəm cənab Prezident, bu məktubu Sizə və ailə üzvlərinizə dərin təşəkkürümüzü bildirmək üçün yazırıq. Yaşadığımız qədim Mirzəqışlaq kəndi Qubanın rayonunun mərkəzindən 20 kilometrlik məsafədə yerləşir. 1986-cı ildə kənd sakinləri qonaqpərvərlik göstərərək, məhsəti türklərindən olan 20 ailəni qəbul edib və hazırda onlarla mehriban yaşayırlar.\nSiyəzən rayonundan Əli Eldarov: “Möhtərəm cənab Prezident. Bir din xadimi kimi bildirmək istəyirəm ki, azad, firavan ölkədə yaşayıb rahat ibadətlə məşğul ola biliriksə, buna görə Sizə borcluyuq. Din bizim mənəvi dəyərimizdir. Bütün dünyanı cənginə alan COVID-19 pandemiyası ölkəmizdən də yan keçmədi. Amma Sizin rəhbərliyinizlə görülən işlər sayəsində Azərbaycan digər ölkələrlə müqayisədə daha az itki verdi. Siz COVID-19 pandemiyası dövründə böyük fədakarlıq göstərərək, insanların maddi ehtiyaclarının ödənilməsi, əhalinin sağlamlığının qorunması istiqamətində uğurlu işlər görürsünüz. Siz koronavirusun yayıldığı ilk günlərdən vətəndaşların yanındasınız, onlara kömək göstərirsiniz.\nTərtər rayonundan Tunarə Məmmədzadə: Çox hörmətli cənab Prezident, Sizin Tərtər rayonuna hər səfəriniz biz tərtərli gənclər üçün toy-bayrama çevrilir. İndi biz gənclərin bir araya gəlməsi üçün gənclər mərkəzimiz, şahmat gənclər idman məktəbimiz, möhtəşəm olimpiya idman kompleksimiz var. Siz gənclərimizin təhsilinə, tərbiyəsinə diqqət və qayğı ilə yanaşdığınız kimi, onların sağlamlığına da xüsusi diqqət yetirirsiniz. Açılışını yenicə etdiyiniz olimpiya idman kompleksi bunun bariz nümunəsidir.\nCənab Prezident, dünyanı koronavirus pandemiyasının ağuşuna aldığı bir vaxtda, bütün çətinliklərə baxmayaraq, rayonumuza səfər etdiyiniz, bizimlə birgə olduğunuz üçün cəbhə bölgəsində yaşayan vətənpərvər gənclər adından Sizə minnətdarlığımızı bildiririk. Biz gənclər həmişə Sizinləyik və Sizin rəhbərliyinizlə istər təhsildə, istər istehsalat, istərsə idman sahəsində yeni-yeni uğurlara imza atmağa söz veririk. İnanırıq ki, Qarabağımız tezliklə işğaldan azad ediləcək, o torpaqlarımızda üçrəngli Azərbaycan bayrağı dalğalanacaq. Tanrı Sizi, ailənizi və xalqımızı qorusun”.\nSalyan rayonunun Kürsəngi kəndinin ağsaqqalları adından Ağalı Osmanov, Habil Qurbanov, Hümmət Qəribov, Əflan Hüseynov və Əli Cavadov yazırlar: “Möhtərəm cənab Prezident, kəndimizdə aqrar sektorda inkişaf dinamikası müşahidə edilir. Hazırda taxıl biçini mövsümüdür. Biçinə yeni kombaynlar cəlb edilmişdir. Ümumilikdə kəndimizdə taxıl biçini zamanı tələbatı tam ödəyə biləcək sayda kombayn mövcuddur. Həmçinin dövlət dəstəyi ilə özəl sektor tərəfindən lazımi texnikalar alınmaqdadır. Fermerlərin gübrəyə olan ehtiyacını təmin etmək məqsədilə müvafiq işlər görülmüşdür. Pambıq əkinini də uğurla başa çatdırmışıq.\nHörmətli Prezident, kənd ağsaqqalları Sizi əmin edir ki, taxıl biçinini uğurla başa vurub, bol məhsul əldə edəcəyik. Bu da kəndimizdə əhalinin güzəranının yaxşılaşdırılmasına zəmin yaradacaqdır. Bütün bu işlərin uğurla həyata keçirilməsi üçün kəndin ağsaqqalları Sizə minnətdarlıqlarını bildirirlər”.\nİsmayıllı rayonundan Elməddin Seyidov: “Çox hörmətli cənab Prezident.\nMöhtərəm Prezident, bizi evsiz-eşiksiz qoymadığınız üçün Sizə ailəmin adından minnətdarlığımı bildirirəm. Xudavəndi-aləm ocağınızı gur eləsin, həyatınız daim firavan olsun”.\nSiyəzən rayon sakini Pərvin Ağasiyev “Beşbarmaq dağı” Dövlət Tarix-Mədəniyyət və Təbiət Qoruğunun yaradılması ilə bağlı təşəkkürünü belə ifadə edir: “Möhtərəm Prezident. Siyəzən ərazisində yerləşən nadir təbiət abidələrindən olan Beşbarmaq dağının ətrafında dövlət mühafizəsinə götürülmüş tarix və mədəniyyət abidələrinin qorunmasının daha da gücləndirilməsinə imkan verəcək “Beşbarmaq dağı” Dövlət Tarix-Mədəniyyət və Təbiət Qoruğunun yaradılması haqqında Sərəncamınız rayon ictimaiyyəti tərəfindən rəğbətlə qarşılandı. Bu addımınız bir daha sübut edir ki, Siz Azərbaycan xalqının tarixinin, mədəniyyətinin, milli-mənəvi dəyərlərinin himayədarısınız.\nDünyada COVID-19 pandemiyası təhlükəsinin tüğyan etdiyi dövrdə ölkəmizdə bu bəlanın qarşısının alınması və insanların sağlamlığının qorunması üçün həyata keçirdiyiniz tədbirlərə görə də bir vətəndaş olaraq Sizə təşəkkür edirəm”.\nMingəçevir şəhərinin sakini Rafiq Əliyev: “Möhtərəm cənab Prezident. “Azərbaycan” İstilik Elektrik Stansiyasında aparılan abadlıq-quruculuq işləri biz energetiklərin ürəyincədir. Stansiyanın təmiri ilə yanaşı, həmin ərazidən keçən Qarabağ kanalının da təmir edilməsi, onun “Borçalı” bağ massivinə gedən hissəsində yeni körpünün salınması sakinlərin rəğbətinə səbəb olub. Uzun illər idi ki, həmin bağ massivində yaşayan sakinlərinin gediş-gəlişində çətinlik var idi. Artıq yaşadığımız bağ massivinə rahatlıqla gedirik.\nCənab Prezident, görülən bütün bu işlərə görə Sizə minnətdarıq. Qoy, Uca Tanrı Sizi qorusun!”\nAğcabədi rayonunun Rəncbərlər kəndinin sakini Eldəniz Məmmədov: “Hörmətli cənab Prezident, Tərtər, Ağdam, Ağcabədi rayonlarına səfəriniz bir daha göstərdi ki, Siz cəbhə bölgəsinə həssaslıqla yanaşır, həmin rayonların sosial-iqtisadi inkişafına xüsusi diqqət və qayğı göstərirsiniz.\nBu şəraiti bizə yaratdığınıza görə kəndimizin fermerləri adından Sizə dərindən təşəkkür edir, cansağlığı, uzun ömür diləyirəm. Biz hiss edirik ki, Azərbaycan kəndlisi torpaq sahibidir, arxasında isə onu düşünən dövlət başçısı var. Allah Sizi qorusun”.\nKürdəmir sakini Sevinc Seyidova: “Möhtərəm cənab Prezident. Bütün dünyanı cənginə alan COVID-19 infeksiyası Azərbaycanımızdan da yan keçmədi. Koronavirus insanlarda qorxu, vahimə yaradırdı, əhali sonu ölümlə nəticələnən bu virusdan qurtuluşun mümkünsüzlüyünü düşünərkən Sizin qətiyyətlə verdiyiniz qərarlar, uzaqgörən siyasətiniz xalqımıza inam verdi. Sizin və Mehriban xanım Əliyevanın bu çətin günlərdə xalqımızın yanında olmağınız, bizə maddi və mənəvi dəstək verməyiniz, eyni zamanda, bu bəladan qurtuluş üçün lazım olan bütün tədbirlərin həyata keçirilməsinə nəzarət etməyiniz xalqımızın həyatında əvəzsiz rol oynamaqdadır. Sizin böyük zəhmət hesabına əldə etdiyiniz uğurlar nəticəsində ölkəmiz ən az itkilərlə bu koronavirusla gərgin mübarizə aparır. Tərəfinizdən aparılan bu mübarizənin nəticəsidir ki, bütün xalqımız bir daha Sizin nə qədər əzəmətli, Vətənini, xalqını sevən bir Lider olduğunuzun şahidi oldu.\nHörmətli cənab Prezidentimiz, Sizinlə fəxr edirik, Sizin kimi böyük bir Lideri olan ölkəmizin bundan sonra da hər bir mübarizədə qalib olacağına inanırıq. Bütün gücümüzlə Sizi dəstəkləyirik və hər zaman yanınızdayıq”.\nBakı şəhərinin Binəqədi rayonunun Xocasən qəsəbəsinin sakinləri Ağayar Məmmədov və Telman Abdullayev yazırlar: “Möhtərəm cənab Prezident, Sizin diqqət və qayğınız nəticəsində Binəqədi rayonu Xocasən qəsəbəsinin siması gündən-günə dəyişir. Qəsəbənin yollarının böyük əksəriyyətinə asfalt örtüyü çəkilib. Hazırda qəsəbənin yeni salınmış məhəllələrinin ayrı-ayrı küçələrində yenidənqurma işləri davam edir. Bu günlərdə rayonumuzun qəsəbələrində avtomobil yollarının yenidən qurulmasının davam etdirilməsi məqsədilə ayırdığınız maliyyə vəsaiti bir daha sübut edir ki, vətəndaşların rifahı daim Sizin diqqətinizdədir. Biz vətəndaşlar üçün çəkdiyiniz zəhmətə, insanların rifahı üçün gecə-gündüz yorulmadan çalışdığınıza görə bütün Xocasən əhalisi adından Sizə sonsuz minnətdarlığımızı bildiririk. Allah Sizi qorusun”.\n"Vətən Müharibəsi Qəhrəmanı" adı təsis edilir - Əsasnamə təsdiqləndi Cəmiyyət 12:50


"Rusiya dərhal Kiyevə girəcək..." - Erməni rejissor reallıqla kinonu qarışdırıb | Eurasia Diary\n"Rusiya dərhal Kiyevə girəcək..." - Erməni rejissor reallıqla kinonu qarışdırıb | Eurasia Diary - ednews.net\nPaşinyanın namizədliyi müzakirə ediləcək - Ermənistan parlamenti toplanır\nPrezident İlham Əliyevin Naxçıvana səfəri başlayıb\n08.04.2021 21:35 Dünya A- A A+\nQərbin ən vacib siyasəti Rusiyaya Sovet İttifaqının analoqu kimi ola biləcək heç nəyin canlandırılmasına imkan verməməkdir. Bu, Qərbin ən böyük qorxusudur.\nEurasia Diary Axar.az-a istinadən xəbər verir ki, bu fikirləri erməni əsilli rusiyalı kinorejissor Karen Şahnazarov Rusiyanın “Rossiya 1” kanalının canlı efirində “Vladimir Solovyovla axşam” proqramında səsləndirib.\n“Bu fikirlər barədə hələ vaxtnda Bill Klinton açıq olaraq danışırdı. Bunu Qərbdə heç kəs gizlətmir. Bu, həqiqətən də onların ən dəhşətli qorxusudur. Qeyd etmək lazımdır ki, bütün bunlar Rusiyaya manevr üçün çox böyük imkanlar yaradır. Məsələn, artıq aydındır ki, Qərb Ukraynanı müharibəyə təhrik edir. Tutalım, Kiyev hücuma keçir. Aydındır ki, bununla da Rusiyanın silahlı cavaba bütün əsasları olur, çünki hazırda Donbasda yarım milyona yaxın Rusiya vətəndaşı yaşayır. Bu vəziyyətdə dəhşətli müharibənin başlayacağı ilə bağlı bütün hekayələr tamamilə əsassızdır. Heç bir dəhşət olmayacaq. Ukrayna ordusu çox tez bir zamanda süquta ugradılacaq. Kiyev alınacaq. Heç partizan müharibəsi də olmayacaq. Çünki Ukrayna Əfqanıstan deyil... Bundan başqa, Ukrayna əhalisinin böyük hissəsi Rusiyanı dəstəkləyəcək”, - deyə o bildirir.\nOnun sözlərinə görə, bundan sonra baş verəcəklər çox maraqlıdır:\n“Buna cavab olaraq Qərb heç nə təqdim etməyəcək, çünki onlar Rusiya qoşunlarını Ukrayna ərazisindən çıxarmaq üçün Moskva ilə sövdələşməli olacaqlar. Ukraynanı müstəqil dövlət kimi saxlamaqdan ötrü Qərb hətta Rusiyaya sanksiyaları təxirə də sala bilər. Onlar hətta müstəqil, lakin rusiyapərəst hökumətə malik olan Ukraynaya da razı olacaqlar. Bu isə artıq tamamilə başqa ssenaridir. Bunu da Qərbdə anlayırlar. Çünki məhz bu, SSRİ-nin analoquna çevrilmək deməkdir”.\nRusiyanın Azərbaycandakı səfirliyində “Katyuşa” oxundu - VİDEO


Abşeronda karantinə əməl etməyənlərə qarşı reyd keçirilib | Report.az\nAbşeronda karantinə əməl etməyənlərə qarşı reyd keçirilib\nAbşeronda karantinə əməl etməyənlərə qarşı reyd keçirilib Bu gün səhər saatlarından başlayaraq Abşeron rayonunda COVID-19 infeksiyasının yayılmasının qarşısını almaq məqsədilə növbəti profilaktik təbliğat işlərinə start verilib.\n2 Noyabr , 2020 12:38\nBu gün səhər saatlarından başlayaraq Abşeron rayonunda COVID-19 infeksiyasının yayılmasının qarşısını almaq məqsədilə növbəti profilaktik təbliğat işlərinə start verilib.\nDaxili İşlər Nazirliyinin (DİN) Mətbuat Xidmətindən "Report"a verilən məlumata görə, Abşeron Rayon Polis İdarəsi və Mehdiabad Polis Bölməsinin əməkdaşlarından təşkil olunan mobil qruplar vasitəsi ilə Xırdalan şəhəri, Mehdiabad və Novxanı qəsəbələrində fəaliyyətinə icazə verilən obyektlərə baxış keçirilib, sakinlərlə söhbətlər aparılıb.\nPolis əməkdaşları tərəfindən satıcı və alıcıların tibbi maskalardan istifadəsinin, sosial məsafənin gözlənilməsinin, marketlərdə yarana biləcək sıxlığın qarşısının alınması və ticarət obyektinin dezinfeksiyaedici vasitələrlə təmin olunmasının zəruriliyi bir daha diqqətə çatdırılıb.\nReydlər zamanı mağazalara maskasız daxil olan və bu hala nəzarət etməyən obyekt əməkdaşları polislər tərəfindən qanunvericiliyə uyğun şəkildə ciddi cəzalandırılıblar. Tədbir zamanı polislər satıcı və alıcıların diqqətinə sanitar-karantin qaydalarına ciddi əməl etməklə fəaliyyət göstərməyin vacibliyi çatdırılıb.\nReydlərdə sosial məsafəni gözləməyən, tənəffüs yollarını qoruyan fərdi vasitələrdən istifadə etməyən, dəfələrdə edilən xəbərdarlıqlardan nəticə çıxarmayan şəxslər qanunvericiliyə uyğun olaraq, inzibati məsuliyyətə cəlb olunublar.\nAbşeron rayonunda karantin qaydalarına əməl olunmasını təmin etmək məqsədi ilə polis əməkdaşları tərəfindən nəzarət bundan sonra da mütəmadi olaraq davam etdiriləcək.\nVətəndaşlarımızdan biz daha tələb olunur ki, koronavirusun cəmiyyətimizin müxtəlif təbəqələri arasında yayılmasına imkan verməmək üçün krantin qaydalarına əməl etsinlər. Bunun üçün hər birimizdan sosial məsafəni gözləmək, tənəffüs yollarını qoruyan fərdi vasitələrdən, yəni maskalardan istifadə etmək və şəxsi gigiyenamıza fikir vermək tələb olunur.\nRus versiyası FotoНа Абшероне проведен рейд против нарушителей карантина


21 Noyabr 20:00 Qarabağ 649\nAdil Nadirov deyəndə futbol ictimaiyyətinin ilk yadına düşən "Qarabağ" futbol klubu olur. Bu da əbəs deyil ...\n1950-ci il Ağdamda dünyaya gələn Nadirov sonradan "Qarabağ" heyətində futbolçu kimi çıxış edib.\nAldığı ağır zədəyə görə, futbolçu karyerası elə də uğurlu olmur. 1987-ci ildə isə hazırkı "Qarabağ"ı təsis edir. Hətta bir dönəmlər komadanın baş məşqçisi kimi də çalışır.\nAğdamın işğalı ilə "Qarabağ" üçün də çətin dönəmlər başlayır. Amma Nadirov heç zaman "Qarabağ"ı yalnız qoymur. Komanda ilə işğaldan sonrakı ilk milli çempionatın qalibi olmağı da bacarır.\nZaman-zaman maddi sıxıntılar "Qarabağ"ı dağılmaq təhlükəsi ilə üz-üzə qoyur. Nadirov isə hər vasitə ilə bunun qarşısını olur. O, düşünürdü ki, "Qarabağ" Ağdamın incisidir. Onun dağılmasına, aradan getməsinə yol vermək olmaz. O, bunun üçün öz şəxsi maşınından da keçmişdi. Belə ki, komandanın yaşaması üçün mersedes markalı maşınını sataraq, klubun yaşaması uğrunda xərcləmişdi. İmkanlı iş adamlarının qapılarını bir-bir döyüb, kömək istəyirdi. Futbolçuları min bir xahişlə komanda da qalmağa razı salırdı. Elə mövsüm olub ki, "Qarabağ" son anda 11 futbolçu toplayıb çempionatda iştirak edib.\nƏn pis günlərdə də Adil Nadirov ümid edirdi ki, "Qarabağ" dağılmaq yox, əksinə daha da böyüyəcək. Öz sözünü avrokuboklarda deyəcək. Bütün dünya "Qarabağ"ın adı ilə biləcək ki, Ağdam bizimdir, Qarabağ bizimdir. İnanırdı ki, nə vaxtsa Ağdam azad olacaq və "Qarabağ" doğma "İmarət"ə geri dönəcək.\nAdil Nadirovun "Qarabağ" üçün çəkdiyi zəhmətlər boşa getmədi. Arzuları, ümidləri zamanla gerçək oldu. 2003-cü il Abdolbari Gözəlin rəhbəri olduğu "Azərsun Holdinq" şirkəti "Qarabağ"a sahib çıxdı. Bununla da məcbur köçkün statuslu komandanın üzərindən qara buludlar götürüldü. Hər şey Nadirovun arzuladığı və inandığı kimi oldu.\n"Qarabağ" ölkə daxili yarışlarda uğurları sıralamağa başladı. Avropa arenasında ağlasığmaz nəticələr göstərdi. Özündən qat-qat güclü rəqibləri, avropa nəhənglərini Bakıya gəlməyə məcbur etdi. Bu uğurlara Nadirov özü də bir müddət şahidlik etdi. "Qarabağ" rəhbərliyi Nadirovun hörmətini sona kimi klubda saxladı. Bəli sona kimi ...\nAdil Nadirov 2018-ci il 69 yaşında haqq dünyasına qovuşdu. Nadirov sonuncu arzusunu - Ağdamın azad olunmasını görmədən bu dünyadan getdi. Artıq Ağdam da azaddı, Nadirov. "Qarabağ"ın "İmarət"ə getməsi zaman məsələsidir, Nadirov. Bütün arzuların, xəyalların gerçək oldu, Nadirov. Əmanət qoyduğun "Qarabağ" əmin əllərdə Ağdama təslim ediləcək, Nadirov. Ruhun şad olsun, "Qarabağ" yadigarı!


Azərbaycan qızları ilə Türkiyədə evlənənlərin sayı AÇIQLANDI – medpress.az\nDərc olunub: 02 Mart 2019 02 Mart 2019 . Bu azredaktor\nTürkiyədə keçən il evlənən cütlüklərin sayı 553 min 202, boşanan cütlüklərin sayı isə 142 min 448 olub. Evlənən cütlükərin sayı 2018-ci ildə bir əvvəlki ilə müqayisədə 2,9 faiz azalarkən, boşanan cütlüklərin sayı 10,9 faiz artıb.\nMedpress.az-ın Türkiyə mediasına istinadən bildirir ki, orta hesabla ilk evlənmə yaşı ötən il kişilər üçün 27,8, qadınlar üçün 24,8 qeyd edilib. Kişi ilə qadın arasındakı orta hesabla ilk evlənmə yaş fərqi 3 olub.\nTürkiyədə kişilərin əcnəbi gəlin seçimi\nXarici gəlinlərin sayı 2018-ci ildə 22 min 743 olaraq qeydə alınıb, ölkədəki ümumi gəlinlərin 4,1 faizini əcnəbilər təşkil edib.\n3-cü sırada 10,9 faiz ilə Almaniyadan olan gəlinlər yer alır.\n13,9 faiz ilə Azərbaycandan olan gəlinlər 2-ci sırada qalıb.\nXarici gəlinlərdə suriyalı gəlinlər 15,7 faiz ilə ilk sırada yer alıb.\nTürkiyədə qadınların xarici kürəkən seçimi\nƏcnəbi oğlanların sayı ötən il 4 min 119 olarkən, bu rəqəm cəmi bəylərin 0,7 faizini təşkil edib.\nAvstriyalı kürəkənlər 7,8 faiz 3-cü sırada yer alıb.\n13,1 faiz ilə suriyalı kürəkənlər 2-ci sıradadır.\nTürkiyədə qızların ən çox əcnəbi oğlanlara getdiyi Almaniyadan olanlardır (34,1 faiz) .\nMəlumata görə, boşanmaların 37,6 faizi evliliyin ilk 5 illik dövründə, 20,4 faizi isə 6-10-cu ildə baş tutub.\nAilə, Manşet, Qadın rubrikalarında dərc olunub. Açar sözlər: Azərbaycan, evlilik, qızlar, Türkiyə


altında karat ne demek\nşəmistan əlizamanlı bütün mahnıları\nsarı tofaş seks\nduvardaki sarı lekeler nasıl çıkar\nDiqqət: Siz çuxurdan aşağı düşmüsünüz və qanaxmanı dayandırmalısınız. Maraq: Bəzən yaranın müalicəsinin yeganə yolu qanayan arteriyanı yandırmaqdır. Bu texnika yaranı bağlamaq və qanaxmanı azaltmaq üçün istilikdən istifadə edir. Arzu: Qanamanız dayandırıldı və siz həftələrdə olduğundan daha yaxşı hiss edirsiniz. Təbrik edirik! Fəaliyyət: Pulsuz bələdçiniz üçün indi bizimlə əlaqə saxlayın!\n82 words 450 chars\nDiqqət: Əgər siz bu elanı mobil telefonda oxuyursunuzsa, lütfən, aşağıdakı linkə klikləyin. Maraq: Arterial qanaxmanı necə dayandırmaq olar. Dr. Dan Murphy MD, FACP, FAAP, FACG, CCFP, FACPM. Bu videoda Dr. Dan Murphy real vaxtda arterial qanaxmanın necə dayandırılacağını dəqiq izah edir. Arzu: Kanadada ən yaxşı damar cərrahında arterial qanaxmanın necə dayandırılacağını öyrənin. Fəaliyyət: www.drdanmurphymd.ca ünvanında birbaşa Dr. Dan Murphy-nin saytına gedin.\n88 words 508 chars\nDiqqət: qanaxma təcili tibbi yardımdır. Gözləmə. Dərhal 911-ə zəng edin! Maraq: qanaxma dayandırılmalıdır. Sınaya biləcəyiniz bir çox şey var: Yaraya birbaşa təzyiq edin, zədələnmiş bölgəni ürəyinizin üstündən qaldırın, ayağı 90 dərəcə bucaq altında qaldırın. Daha da qaldırmaq üçün ayağın altına bir yastıq qoyun. Əgər bunları sınamısınızsa və qanaxma davam edirsə, təzyiq sarğısı tətbiq edin. Arzu: köməyə ehtiyacınız var. Zəhmət olmasa qanaxmanı dayandırmaq üçün əlinizdən gələni edin. Ancaq bu uğursuz olarsa, xəstəxanaya getməli ola bilərsiniz. Fəaliyyət: Dərhal 911-ə zəng edin.\n141 words 674 chars


İran Azərbaycana qarşı soyuq savaşa başladı, bizimkilər isə susurlar » Altun.az\nİran Azərbaycana qarşı soyuq savaşa başladı, bizimkilər isə susurlar\n13 mar 2019, 09:53\nABŞ-ın İrana qarşı tətbiq etdiyi sanksiyalar cənub qonşumuzu daha da aqressivləşdirib. Rəsmi Tehran təkcə sanksiyalardan doğan daxili problemləriylə uğraşmaqla kifayətlənmir, həm də nə qədər qorxunc güc olduğunu öz rəqiblərinə əyani şəkildə göstərməyə çalışır. Görünür, elə bu məqsədlə də Qərbin strateji maraqlarının cəmləşdiyi bölgələri təhdid etməyə başlayıb.\nYeri gəlmişkən, İranin bu cür siyasət yürüdəcəyi əslində gözlənilməz deyildi. Sanksiyaların tətbiqindən əvvəl rəsmi Tehran açıq şəkildə dünyanın müxtəlif nöqtələrində ABŞ-ın və İsrailin geopolitik maraqlarına zərbə vuracağını bəyanlamış, hətta konkret hədəflər göstərmişdi. Açıq hədəf elan olunan bu ünvanlar Hömrüz, Babül-Mənbəd boğazları və Süveyş kanalı idi. İran rəsmiləri dünya neft ticarətinin 40%-dən çoxunun keçdiyi bu su keçidlərində böyük təxribatlar yaradaraq, onların bağlanmasına nail olacağını, beləcə dünya iqtisadiyyatını dərin böhrana sürükləyəcəyini açıq şəkildə bəyanlamışdı. Görünür, ABŞ və Qərb ölkələrinin sanksiyalardan əvvəl həmin su keçidlərində aldıqları profilaktik önləmlər indiyədək İranın öz məqsədinə nail olmasını əngəllədi. Rəsmi Tehranın sanksiyalardan müdafiə taktikaları reallaşmasa da, məlum təhdidlər onun Qərbə hansı istiqamətlərdə zərbə vuracağını göstərmək baxımından böyük əhəmiyyət kəsb edir. Görünən budur ki, İran ABŞ və Qərbin qlobal enerji layihələrini hədəf taxtasına çevirməklə, həm qlobal iqtisadi güclərə zərbə vurmaq, həm də müştərilərini öz neftindən asılı vəziyyətə salmaq niyyətindədir.\nİranın böyük strateji zərbələrini reallaşdırmaq imkanının olmaması onu eyni mahiyyətli daha kiçik hədəflərə yönəldəcəkdi. Eyni mahiyyətli kiçik hədəflər isə, sözsüz ki, Qərbin enerji təhlükəsizliyində yer alan bölgələr ola bilərdi. Bu mənada son zamanlar İran-Azərbaycan xəttində ciddi gərginliklərin yaranması təsadüfi deyil. Belə ki, Azərbaycan özünün bir çox neft-qaz layihələri ilə Qərbin enerji təhlükəsizliyində müəyyən rol oynamağa çalışır.\nXüsusilə Paşinyanın İran səfərindən sonra cənub qonşumuzun ölkəmiz əleyhinə ideoloji savaşa start verdiyi diqqətdən yayınmır.\n“Hürriyyət” qəzeti xəbər verir ki, İran ölkəmizə qarşı ideoloji savaşda cəbhə xəttinə artıq öz vətəndaşlarımızı çıxarıb. Son günlər ideoloji cəbhə xəttində görünən simalardan biri ilahiyyatçı Musa Əsədzadə, digəri isə Şeyx Tohid İbrahimbəylidir. Hər iki natiq bir müddət əvvəl you-tube kanalında səsləndirdikləri video-çıxışlarında Paşinyanın İran səfərinin “pərdə arxası” barədə danışıb və öz tərəfdarlarını Vilayəti-vəqih adlandırdıqları dini lider Seyid Əli Xamneyinin addımlarını müzakirə etməməyə, təlim və təlimatlara mütilik göstərməyə çağırıblar.\nQeyd edək ki, Xocalı qətliamının 27-ci ildönümündən bir gün sonraya “təsadüf” edən bu səfər bəzi mübahisəli mesajlarıyla yadda qalmış və Azərbaycan ictimaiyyətinin ciddi etirazına səbəb olmuşdu. Xüsusilə Paşinyanın İran ermənilərinin idman klubu “Ararat”ın stadionunda Azərbaycanın torpaq bütövlüyünü təhdid edən bir şüarın qarşısında çəkdirdiyi foto-şəkil və ölkə rəsmiləri tərəfindən təmtəraqla qarşılanması, üstəlik bütün bunların zamanlanması (Xocalı faciəsinin ildönümü ərəfəsi) iki müsəlman ölkə arasındakı mehriban münasibətlərə kölgə düşürmüşdü. Rəsmi Tehranın bu diplomatik qəbahətini etiraf etmək əvəzinə, Azərbaycanlı “legioner”lərini ideoloji cəbhə xəttinə sürməsi hər şeyin əvvəlcədən planlaşdırıldığını bir daha təsdiqləyir.\nSon günlərdə yaşananların ölkəmizə qarşı açılmış “soyuq savaş” olduğunu təsdiqləyən digər bir fakt isə Paşinyanın səfərindən əvvəl İran rəsmilərinin şəxsən dilə gətirdikləri bəzi fikirlərdir. İran İslam İnqilabının 40-cı ildönümü münasibətilə 11 fevralda Tehranda keçirilən yürüşə qatılan Ruhani, nədənsə, qeyd edilən tarixlə heç bir əlaqəsi olmadığı halda, Azərbaycanın 172 il əvvəl ruslar tərəfindən necə işğal edilməsini xatırlamış və demişdi:\n“Bizim millət yaxşı bilir ki, son 205 ildə İranın şimalda və Qafqazda yerləşən ərazilərinin böyük bir hissəsi xain Qacar şahları dövründə ölkədən ayrılıb. 191 il əvvəl İranın şimalının daha bir hissəsini ana vətəndən qoparıblar.\n172 il əvvəl İranın şimal-qərbindəki torpaqlarının daha böyük bir hissəsi əldən gedib. 163 il əvvəl İranın şərqi ərazilərinin mühüm bir hissəsini, 138 il əvvəl şimal-şərqdəki ərazilərinin böyük bir hissəsini ələ keçiriblər.\n100 il əvvəl İranın cənubunun böyük bir hissəsini də ölkədən ayırıblar. Körfəzin cənubunda yerləşən həmin ərazilərdə hazırda bir neçə ölkə yaradılıb”.\nSiyasi təhlilçilər bu sözlərlə İran prezidentinin əslində Azərbaycan torpaqlarına iddia etdiyini irəli sürmüş və onu qınamışdılar. Üzərindən keçən qısa müddət sonra gerçəkləşən Paşinyanın İran səfəri və sonrasında azərbaycanlı dini “legioner”in soyuq savaş cəbhəsinə sürülməsi ölkəmizin cənubdan intensiv yaylım atəşinə tutulduğundan xəbər verir. Paşinyanın Seyid Əli Xamneyi ilə görüşündə dini liderin ermənilər haqqında söylədiyi fikirlər də sanki Azərbaycan xalqına göz dağı verilmək üçün idi. Məlumata görə, o, İranda ermənilərə yaradılan yüksək şəraitdən də danışıb və bildirib ki, “İran xalqı hər zaman erməni həmvətənlərinə qarşı sevgi və dostluq hissləri bəsləyir”. Paşinyan da ermənilərə yaradılan yüksək şərait və verilən azadlığa görə Xamneyiyə təşəkkür edib.\nİlk baxışdan olduqca normal diplomatik sözlər təsiri bağışlayan bu qarşılıqlı fikir alış-verişi İran əhalisinin mühüm hissəsini təşkil edən cənublu soydaşlarımızın milli hüquqlarının tanınmaması fonunda tamamilə fərqli möhtəvaya bürünür və xalqımızın ruhunu incidir. Qəribədir ki, İranın ideoloji savaş səngərində söz silahına sarılan “legioner”lərin də fikirləri milli ruhumuzu aşağılayan cümlələrlə doludur.\nDərd burasındadır ki, bu intensiv ideoloji basqılara hələ ki, Azərbaycanın bir neçə siyasi liderindən başqa (ADP sədri Sərdar Cəlaloğlu və BAXCP sədri Qüdrət Həsənquliyev) cavab verən tapılmır. Digər siyasi çevrələr bir-birilərinə qarşı amansız söyüş, ziyalılarımız, alim və akademiklərimiz, mədəniyyət xadimlərimiz isə özlərinin və övladlarının siyasi karyerası üçün məddahlıq yarışında, Azərbaycanın taleyi isə Qərbdən Şərqə, Cənubdan Şimala qədər regional və qlobal güc mərkəzlərinin masasında.\nPaşinyanın məlum səfərindən sonra İrandan Azərbaycana qarşı yönələn təhdidin miqyasını anlamaq üçün ilahiyyatçı Musa Əsədzadənin və Şeyx Tohid İbrahimbəylinin video-çıxışlarını tərəfimizdən hazırlanmış icmalı ilə bərabər diqqətinizə çatdırırıq:\nİlahiyyatçı Musa Əsədzadənin çıxışının sətirbaşları\n"Paşinyanın İran səfərinin məqsədləri\nAğa (Seyid Əli Xamneyi nəzərdə tutulur-red.) bu görüşdə Con Boltonun bölgəyə səfərinə toxunmuş və ABŞ-dan heç kimə xeyir gəlməyəcəyini Ermənistan Baş nazirinin diqqətinə çatdırmışdı.\nXamneyi görüşdə Paşinyana Ermənistanın iqtisadi cəhətdən İrandan asılı olduğu mesajını verib, ABŞ-la dostluğun yolverilməzliyini ona xatırladıb.\nXamneyi görüşdə Qarabağ məsələsi üzərində xüsusilə dayanaraq sülh yoluyla həll üçün öz vasitəçiliyini təklif edib.\nSəfərin başqa yönə çəkilməsinin səbəbləri:\nMusa Əsədzadənin fikrincə, Paşinyanın Ararat klubunda çəkdirdiyi selfi fitnə idi. Səbəbkarlar isə İran İslam inqilabının düşmənləridir.\nSəfərin üzərinə şübhə töxumunun səpilməsi Siffeyn müharibəsinin təkrarıdır. Siffeyn müharibəsində 150 minlik Həzrət Əli ordusu 36 min şəhid verib. Həmin müharibənin səbəbi Müaviyənin bir neçə müşavirinin yəhudi olması ilə bağlıdır. Yəhudilərin Ərəbistandakı təsirini azaltmaq üçün Həzrət Əli bu müharibəyə girmək məcburiyyətində qalmışdı. İmam Şamdan sonra Məscidi Əqsanı azad edəcəkdi. Qələbənin bir addımlığında ortaya atılan Əmr Asın fitnəsi bu niyyətin qarşısını alıb. Belə ki, Müaviyə ordusu Quranı nizələrə taxıb Həzrət Əli ordusunun qarşısına çıxıb və dindar müsəlmanların geri çəkilməsi ilə müharibə dayanıb. (İlahiyyatçının sözlərindən belə çıxır ki, indi də Qarabağ məsələsi İranın qarşısında nizəyə taxılıb).\nHaqq cəbhəsinin sərvəri, rəhbəri, başçısı Seyid Ağa Xamneyidir. İran islam dünyasının bir çox böyük mərkəzlərini qlobal imperializmin caynaqlarından xilas etməyə çalışır. Həm İraqda, həm Suriyada, həm də Yəməndə islamın qələbəsi üçün fürsət yaranıb. İndi də Siffeyndə olduğu kimi qələbənin bir addımlığındayıq. Məhz belə bir həlledici zamanda Ermənistan Baş naziri İrana səfər edib və iki müsəlman ölkə arasında nifaq toxumu səpilib.\nDünyanın ən savadlı, ən müdrik, ən üstün adamı Xamneyidirsə, bizim nə haqqımız var ki, Ağanın Paşinyanla niyə belə görüşdüyünü müzakirə edək? “Niyə”, “nə üçün” sualları vilayəti qəbul etdikdən sonra bizdə yaranmamalıdır.\nBir kimsə vilayətə qarşı çıxarsa, Allah bu günahı bağışlamaz. Tarix sübut edib ki, vilayətə qarşı kim çıxıbsa, Allah onu zəlil gününə qoyub.\nİstəyiriksə, Yer üzündə haqq-ədalət bərqərar olsun, gərək vilayətin önündə müti əsgər olaq.\nİranın Təbriz və Ərdəbil imam cümələri, bir neçə rəsmi şəxslər Paşinyanın bu hərəkətinə etiraz edib\nİran rəsmən açıqlayıb ki, Paşinyan bu hərəkəti özbaşına edib".\nGöründüyü kimi, ilahiyyatçının fikirləri İran rəsmi şəxslərinə müticəsinə itaəti təbliğ edir. Bu da Azərbaycan torpaqlarında təkcə İrana bağlı yumşaq gücün formalaşdırılması niyyəti ilə qalmır, həm də ölkəmizin suverenliyi təhdid hədəfinə çevrilir. Zira suverenliyin başlıca şərti “ölkənin daxilində və kənarında müstəqilliyin ifadəsi kimi dövlətin siyasi və hüquqi xüsusiyyəti olub onun öz daxili və xarici funksiyalarını azad və sərbəst şəkildə dövlətin Konstitusiyası və qanunları, beynəlxalq hüququn hamılıqla tanınmış prinsipləri və normaları əsasında həyata keçirmək, habelə xalqın sərbəst və müstəqil şəkildə öz idarəetmə formasını müəyyən etmək hüququ”dur. İlahiyyatçı Musa Əsədzadə isə Azərbaycan xalqını İranın dini rəhbərlərinin qərarlarına müzakirəsiz, qeyd-şərtsiz tabe olmağı təbliğ edir.\nŞeyx Tohid İbrahimbəylinin video-çıxışının sətirbaşları\n"Bölgədəki bəzi dövlətlərin başçıları demişdilər ki, mən Hələbin Əməvi məsciddə namaz qılacağam (Türkiyə prezidenti R.T. Ərdoğan nəzərdə tutulur). 3 gün oldu, 3 il. Məğlubiyyəti öz alınlarına yazdırdılar.\nHamı dedi ki, Suriyadakı hakimiyyət məhv olacaq, Ağa dedi ki, qalacaq və qaldı.\nVilayəti-vəqihin əhəmiyyətini başa düşək, fitnələrə uymayaq.\nHaqq və batil cəbhəsi var. Ağa haqq cəbhəsinin komandanıdır.\nBütün fitnələr İsrailin dövlət maraqlarına xidmət edir. Məqsəd İsrail sərhədlərinin təhlükəsizliyini qorumaqdır.\nMüqavimət İsrailin sərhədlərinə dirənib.\nMillətçi hakimiyyət gəlib müqavimət ordusunu Azərbaycandan çıxartdı. Dedi ki, Qarabağı mən alacağam-türk alacaq. 30 ildir, bizi oynatdılar, satdılar.\nSistani İŞİD-ə qarşı cihad fitvası verdi və qələbə qazandı. Çünki arxasında vilayəti-vəqihin qüdrəti dayanmışdı.\nVəlayəti-vəqihin əmrilə İraq-İran müharibəsində əsir götürülənlərə təlim verdirilib sonrakı mərhələlərdə onlardan istifadə etmək üçün Bədr ordusu yaradıldı. İmam Xumeyninin yaratdığı ordular mübarizə meydanına atılmaq üçün 25-30 il gözlədilər. Sistani fitva verəndə bu ordu “ləbbeyk” dedi.\nİmami-zamanın zühuru ilə İslam coğrafiyasındakı bütün sərhədlər ortadan qalxacaq.\nPaşinyan gəldi, Ağayla görüşdü, Ağa ona sözünü dedi. Dedi ki, Amerika səni dəstəkləyirsə, bu o demək deyil ki, sən bölgədə at oynada biləcəksən.\nXamneyi Paşinyanla görüşdə iqtisadi məsələlərdən danışdı, Ermənistanın İrandan iqtisadi cəhətdən asılı olduğunu xatırlatdı, Qarabağ məsələsini qaldırdı.\nXamneyi istəməz ki, Azərbaycan müsəlmanlarını özünə düşmən eləsin, o bilir nə edir. Hikmət sahibi, elm, siyasət sahibidir. Dünya onun qarşısında baş əyir. Bizim peyğəmbərlərimiz də döyüş əsnasında düşmənlə görüşüb. İslam fiqhinə görə, müharibədə düşmənlə silah alətlərindən başqa hər cür alış-veriş edə bilərsən.\nHər kəs gəlir, özü üçün müştehid olur, fətva verir.\nAğa Qarabağ məsələsini sülh yoluyla həll etmək istəyir. Sülh üçün ən yaxşı vasitəçi imami-ümmətdir.\nMüharibə üçün də ən yaxşı döyüşən qüvvə müqavimət ordularıdır. Amma Azərbaycanın müharibə aparmaq üçün iradəsi yoxdur.\nÖzləri ermənilərlə oturub dururlar, qucaqlaşırlar, bir gün bir yerdə araq içmələrini arzulayırlar. Erməni deputatlarını Bakıya gəzməyə gətirirlər, onlar isə hətta bizi təhqir edirlər. İdmançılarını gətirib, qulluğunda dururlar. Kilsələrinə Allaha xatir, pulsuz qaz verirlər. Ağanı isə Paşinyanla görüşməkdə ittiham edirlər.\nGücsüz, cılız, qorxaq cəmiyyətə İmam-zaman necə gəlsin? Gəlsə, cəddi kimi başı kəsilər.\nİmam gəlməmiş, gərək, ordusu hazır ola.\nİraq və Suriyada İran məğlub olsaydı, Azərbaycan təkfirçi İŞİD-çilərlə dolub daşacaqdı. Azərbaycan vəhabiləri təkfirçilikdə ərəbləri belə bəyənmirlər. Azərbaycan onların əlinə keçsəydi, hər kəsi məhkəməsiz-filansız öldürərdilər".\nŞeyx Tohid İbrahimbəyli adlı bu cavan oğlanın Azərbaycanın milli və dövlət dəyərlərini daha kobud və açıq şəkildə aşağıladığı ortadadır. Ümumiyyətlə, hər iki video-çıxışda İrana bağlı dini “legioner”lərimiz hakim zümrə ilə yanaşı, xalqımızı belə aşağılamaqdan çəkinmirlər. Ölkəmizin din xadimləri, ziyalıları, siyasi xadimləri isə İranın bu ideoloji hücumları qarşısında hələ ki, susmağa üstünlük verirlər.\nTürkiyə - Hollandiya qalmaqalı böyüyür 13 mar 2017, 14:31\nQaynatasını öldürən gəlin: "Mənə sahib olmaq istəyirdi" 30 noy 2016, 14:04\nAzərbaycan millisinin Norveç sınağı – YENILƏNIB 01 sen 2017, 22:37\nElza Seyidcahan ACIQ VERDİ: “Ehtiraslı öpüşə həsrət qalıb, ona görə də...” 16 in 2017, 12:52\nTayvanda baş nazir istefa verdi 04 sen 2017, 12:02\nŞəhəri tərk etmələri üçün 48 saat vaxt verildi – Müharibə BAŞLAYIR 14 okt 2017, 16:17\nƏt yeməsəydik necə olardı? 11 okt 2016, 20:46\nİsraildən şok tələb: “Suriyada sülh olmamalıdır” 17 iy 2017, 08:24\nXocalı qətliamı türk millətinə qarşı olan qətliamdır-Akşənər 26 fev 2019, 11:04\nQəzzada HƏMAS lideri öldürüldü 25 mar 2017, 12:26\nQatar mikroavtobusla toqquşdu: 5 ölü 08 yan 2017, 10:47\nABŞ-dan Serbiya prezidentinə SANKSİYA 18 yan 2017, 10:25\nTürkan Şorayın məktubları kitab oldu - FOTO 07 noy 2016, 12:10\nParisdə partlayış: Ölən və yaralananlar var – FОТО 03 fev 2017, 12:21


Creative Author | PCC blog\nVƏTƏNİ SEVMƏK, İMANDANDI\n17 yaşımda bu məqaləni kaş ki,yazardım.Bu məkan nə gözəldi,ətraf nə işıqlıdı,bu səslər necə həzindi,rahatlayıcıdı.Bu torpaq nə yumşaqdı, necə çəkicidi, necə istidi.Baş qoyub dincəldiyim,ətrindən bihuş olduğum sinə necə həlimdi,nə mehribandı.Göylərdə sayrışanlar necə parlaqdı, rəngi necə gözəldi.Mən hardayam, bu gözəlliyin adı nədi..görəsən. Mən kiməm, niyə gəldim bura,Doğulduğu məkanı,yeridiyi torpağı,baş qoyduğu sinənin sahibini tanımaq istəyən oğlandan gəldi bu… Ətraflı\n17 yaşım olsaydı əgər elə həmin Ülviyyə olaraq yaşayardım həyatımı. Düzdü burdan ora baxınca ilk ağıla gələn bunlar olur: Həyatımı tam fərqli yaşayardım, etdiyim səhvləri birdə etməzdim, fərqli bir insan olardım və s. Amma o düz bildiyimiz səhvlər olmasaydı biz böyüməzdik, doğrunu yalnışdan seçə bilməzdik. Ayağımıza dəyən daşların ağrısı həyat boyunca bizə dərs olmalıdır. Əslində… Ətraflı\nİnsan bəzən özündən narazı olar, bəzənsə razı olduğu şeyləri narazılıqla qarşılayır. Mən İbə, bəzi insanlar kimi həyatı narazı, sürətlə yaşamamışam.Yəni, bəzi insanlar, daha doğrusu çox insanlar uşaq olanda uşaqlıqlarına, gənc olduqda gəncliklərinə, yaşlandıqda isə ahıllıqlarına narazılıq edərlər.Mən isə hər yaş dövrünün öz qədir-qiymətini anlayıram və heçbir narazılığım yoxdur. İndi isə keçim əsas məsələyə.01.05.2016-cı il tarixində … Ətraflı\n17 yaş dedikdə ağlımıza ilk öncə məktəb həyatının bitdiyi, yeniyetməlikdən gəncliyimizə doğru atdığımız ilk addımlar gəlir. Əslinsə isə qayğısız illərlə əsl həyat arasında dayanan körpüdü 17 yaş. Doğrudur, böyüməyin yaşı yoxdur. Lakin bu yaşdan sonra biz təməlini özümüz qoyacağımız həyata atılmış oluruq. Bu təməl nə qədər möhkəm və sarsılmaz olarsa sonrakı həyatımızın dayanıqlılıq müddəti bir… Ətraflı


Astroloji proqnoz - 4 sentyabr\n4 Sentyabr 2016 00:39\nQoç - günlə bağlı planlaşdırdığınız işlərin hamısının öhdəsindən gəlmək asan deyil. İmkanlarınızı olduğundan artıq dəyərləndirməyin. Yerinə yetirə bilməyəcəyiniz vədlər verməyin. Ruhdan düşməyin, bədbinliyə qapılmayın. Tərəfdaş və ya şəriklərin yardımlarından yararlanaraq sədləri dəf edə bilərsiniz.\nBuğa - yeni tərəfdaşla tanış olacaqsınız. Əməkdaşlıq çox məhsuldar ola bilər. Maliyyə məsələlərində ehtiyatlı olun. Pullarınızı düşünülməmiş şəkildə sərf etməyin. Gərəksiz əşyalar almayın. Sevdiyiniz insanla axşam saatlarında ünsiyyətdə ehtiyatlı olun.\nƏkizlər - nəzərdə tutduğunuz işi reallaşdırmaq asan deyil. Hər şeyə rəğmən qarşınıza qoyduğunuz məqsədə doğru inadla irəliləyin. Həlli ağır problemi təkbaşına çözmək məsləhət deyil. Yardım istəyə bilərsiniz.\nXərçəng - Xoşagəlməz xəbər alacaqsınız. Lakin bu informasiya sizi düşünülməmiş, emosional addımdan çəkindirəcək. Günün ikinci yarısında maliyyə məsələlərində problemlər yarana bilər. İtki riski var. Bəzi fikir ayrılıqlarına rəğmən yaxınlarınızla münasibətləri rəvan, harmonik edin.\nŞir - maliyyə məsələlərində tələsik qərarlar verməyin. Günün ikinci yarısında məişət texnikası, kompüter, smartfon almağa dəyməz. Axşam saatlarında gəzintiyə çıxın. Romantik görüş üçün pis zaman deyil.\nQız - təfərrüatlara və detallara xüsusi diqqət tələb edən işə başlayıbsınızsa, sayıq olun. Təxribatlara uymayın. Etimada layiq olmayan insana inanmayın. Manipulyasiyalar qurbanına, başqasının əlində oyuncağa çevrilməyin.\nTərəzi - nüfuzlu şəxslə təmaslarda diqqətli olun. Sözlərinizə fikir verin. Maliyyə problemləri istisna deyil. Alış-verişi təxirə salın. Yaxınlarınızın dəstəyinizə və yardımınıza ehtiyacı var. Ümumi mənafe naminə bəzi maraqlarınızı unutmağı bacarın.\nƏqrəb - kiçik problemlər, anlaşılmazlıqlar, ləngimələr səbrinizi tarıma çəkə bilər. İşdə bəzi həmkarlarınızın davranışı sizə yolverilməz təsir bağışlayacaq. Yaşananlara münasibətinizi aşkar nümayiş etdirsəniz, münasibətlər sürətlə pisləşəcək. Əməkdaşlıq gərəkli nəticə vermir.\nOxatan - yeni işlərə başlamaq, əməkdaşlıqla bağlı danışıqlara start vermək olar. Perspektiv saydığınız layihəyə sərmayə yatırın. Axşam saatları xoş sürprizlər vəd edir. Arzunuzu, niyyətinizi gerçəkləşdirə bilərsiniz. İntuisiyanıza güvənin: o, sizi ən çətin məqamda xilas edəcək.\nOğlaq - dəyərli və aktual informasiya alacaqsınız. Məlumatdan işlərinizdə irəliləmək üçün maksimum dərəcədə sürətlə istifadə etməyə can atın. Zaman indi bədxahlarınızın xeyrinə işləyir. Fürsəti fövtə verməyin.\nDolça - həmkarlar və rəhbərliklə münasibətləri normallaşdırın. Ümumi ab-havanı yaxşılaşdırın. Axşam saatlarına yaxın şəxsi münasibətlərdə problemlər yarana bilər. Adi günlərlə müqayisədə yaxınlarınızla təmaslarda çətinliklər olacaq. Dəyər verdiyiniz insanın xətrinə dəyməyin.\nBalıqlar - işgüzar danışıqlar aparmaq üçün münasib zamandır. Uzaqdan gəlmiş insanlarla təmaslarda sayıq olun. Kommersiya və ya bizneslə məşğulsunuzsa, fəaliyyət sahəsini genişləndirmək olar. Sərfəli anlaşma üçün müzakirələrə başlayın. Düşünülmüş planla yanaşı, sərmayəyə ehtiyacınız var.\nKüveyt əmiri öldü – Müəmmalı durum\n29 Sentyabr 23:43\nPrezident: Ermənistan ərazisində heç bir hərbi hədəfimiz yoxdur\nAzərbaycan Prezidenti: Türkiyə münaqişədə heç bir şəkildə iştirak etmir\n29 Sentyabr 22:50\n“Təcavüzkara adekvat cavab verməyə məcbur idik” - İlham Əliyev\n29 Sentyabr 22:46\nPrezident İlham Əliyevin “Rossiya-1”ə müsahibəsi - Tam mətn\n29 Sentyabr 22:34\n“Bu, ermənilərin iyrənc məqsədlərindən xəbər verir” - Eldar Quliyev\nQətər Əmiri Prezident İlham Əliyevə zəng etdi - Sülhə çağırış\n29 Sentyabr 22:13\n29 Sentyabr 22:00\n29 Sentyabr 21:45\n29 Sentyabr 19:53\n29 Sentyabr 19:40\n29 Sentyabr 19:25\n29 Sentyabr 18:46\n29 Sentyabr 18:35\n29 Sentyabr 18:29\n29 Sentyabr 18:10\n29 Sentyabr 17:27\n29 Sentyabr 09:38\n29 Sentyabr 12:23\n29 Sentyabr 10:22\n29 Sentyabr 11:18\n29 Sentyabr 11:51\n29 Sentyabr 11:33\n29 Sentyabr 11:28\n29 Sentyabr 12:14\n29 Sentyabr 11:06\n29 Sentyabr 11:12\n29 Sentyabr 09:55\n29 Sentyabr 08:06\n29 Sentyabr 09:20\n29 Sentyabr 10:04\n29 Sentyabr 10:38\nErmənilərin atdığı top atəşi nəticəsində həlak olan ailə üzvləri dəfn edildi - Foto\n29 Sentyabr 10:45


Ana səhifə » Xəbər lenti\t» Moskvada MDB İqtisadi Şurasının 78-ci iclası keçirilib\nMoskvada Müstəqil Dövlətlər Birliyinin (MDB) İqtisadi Şurasının 78-ci iclası keçirilib. İclasda Azərbaycanı Baş nazirin birinci müavini Yaqub Eyyubov təmsil edib.\nAZƏRTAC xəbər verir ki, iclasın gündəliyinə MDB ölkələrinin iqtisadiyyat sahəsində qarşılıqlı fəaliyyəti ilə bağlı geniş məsələlər daxil edilib. İclas iştirakçıları MDB ölkələri iqtisadiyyatının 2017-ci ildə inkişafının əsas makroiqtisadi göstəricilərini nəzərdən keçirib, MDB Dövlətlərarası Statistika Komitəsinə tapşırılıb ki, əsas makroiqtisadi göstəricilərin monitorinqini davam etdirsin. Əldə edilən məlumatlar MDB ölkələrinin hökumətlərinə göndəriləcək. Birlik ölkələrinin 2020-ci ilədək iqtisadi inkişaf strategiyasının yerinə yetirilməsi və bu strategiyanın 2016-2020-ci illəri əhatə edən üçüncü mərhələsinin tədbirlər planını, eləcə də ekonom-sinif mənzillər bazarında rəqabətin vəziyyəti ilə bağlı məsələlər də müzakirə edilib.\nİclas iştirakçıları MDB ölkələrinin nüvə qəzaları və ya radiasiya qəzası vəziyyətlərində qarşılıqlı fəaliyyəti və bu cür qəzaların nəticələrinin aradan qaldılması barədə saziş layihəsini, sərhədyanı ərazilərdə xəstəlik mənbələrinin və meşə zərərvericilərinin yaranmasının qarşısının alınması və məhv edilməsi barədə sazişlər və digər sənədləri təsdiq edilib.\nGörüşdə yüksək texnologiyalı energetika avadanlığının istehsalının inkişafı sahəsində əməkdaşlıq konsepsiyası planı və milli hava hərəkətinin təşkili sistemlərinin uyğunlaşdırılması konsepsiyası layihəsi də təsdiq olunub.\nİclasda Moskva Dövlət Avtomobil-Yol Texniki Universitetinin avtomobil-yol kompleksi sahəsində kadrların peşə səviyyəsinin artırılmasına dair baza təşkilatı statusu təsdiqlənib.\nİqtisadi Şuranın üzvləri bir sıra maliyyə-büdcə məsələlərini müzakirə ediblər.\nMDB İqtisadi Şurasının növbəti iclasını bu ilin sentyabr ayında Moskvada keçirmək qərara alınıb.


Zənginlərin həcc ziyarəti: VİP zəvvarlarla bağlı inanılmaz həqiqətlər (Fotolar) - Azinforum.az İnformasiya Portalı\nAna səhifə / Siyasət / Zənginlərin həcc ziyarəti: VİP zəvvarlarla bağlı inanılmaz həqiqətlər (Fotolar)\nZənginlərin həcc ziyarəti: VİP zəvvarlarla bağlı inanılmaz həqiqətlər (Fotolar)\nSabahdan bütün dünya müsəlmanları üçün Məkkə və Mədinəyə həcc ziyarəti başlayır.\nLakin həqiqətdə hətta bu müqəddəs ayində belə bərabərsizlik ola bilər. Belə ki, bir neçə il öncə “VİP-həcc” termini yarandı. Artıq dində belə yüksək səviyyədə şərait əldə etmək olar.\nAzNews.az VIP-həclə adi həcc arasındakı fərqləri təqdim edir:\nAdi həclə VİP-həcc arasındakı fərq həcc müddətindən başlayır. Belə ki, birinci halda bu müddət 20 gün, ikincidə isə cəmi yeddi gündür.\nƏlbəttə ki, qiymətə ilk növbətə xidmətin keyfiyyəti və səviyyəsi təsir edir. Məsələn, VİP-zəvvar üçün çarter reysi ilə gedən 10 yerlik təyyarə icarəyə götürülür.\nHava limanında zəvvarlara VİP-zonada olmaq imkanı təklif edilir. Buraya onlar adi zəvvarlardan fərqli olaraq avtobuslarda deyil. Xüsusi avtomobillərdə aparılırlar.\nVarlı zəvvarlar 120 kvadrat metrlik Kəbə və şəhər mənzərəli prezident nömrələrində qalırlar. Məsələn, “Raffles Makkah Palace” belə otellərdəndir. Burada prezident nömrələrinin bir gecəlik qiyməti təxminən 670 dollar, kral nömrələri isə təxminən 2200 ABŞ dollarıdır.\nİndi isə qiymətlərə nəzər salaq:\nƏgər adi həcc 4000 dollar təşkil edirsə, VİP həcc 15000-30000 dollara başa gəlir. Beləliklə, paketin qiymətindən asılı olaraq otel və otel nömrəsinin sinfi dəyişir. Həmçinin uçuş da müntəzəm reyslərlə ekonom və ya biznes sinfində mümkündür.\nQeyd edək ki, həccin üç şərti var: Ehram vəziyyətində olmaq. Yəni ağ geyim geyinmək və müəyyən qadağaları pozmamaq; nahardan sonra Ərafat dağına getmək və mümkündürsə axşama kimi orada qalmaq. Üçüncü şərt təvaf, yəni yeddi dəfə Kəbə ətrafından keçmək. Bu şərtlərdən birinə belə riayət olunmazsa, həcc düzgün sayılmır.\nBundan əlavə, həcc başqa bir insanın adından da , bir qayda olaraq ölən və ya həcc ziyarəti etmək imkanı olmayan şəxsin adından yerinə yetirilə bilər. Belə həcc bədəl adlanır və yalnız həmin müsəlman daha öncə öz adından həcc ziyarəti edibsə mümkün olur.\nÖncəki Əhəd Abıyev çobanlarla yola getmir\nNövbəti Lamiyəyə görə Vüqarın ailəsi dağıldı – Anasının müraciəti


"Buta Airways" Bəhreynə birbaşa reys açır - TURLAR.AZ\n"Buta Airways" Bəhreynə birbaşa reys açır\nAzərbaycanın aşağıbüdcəli aviaşirkəti "Buta Airways" Yaxın Şərqə daha bir istiqamət açır.\n30 oktyabr 2019-cu il - 28 mart 2020-ci ilin qış cədvəli çərçivəsində aviaşirkət həftədə iki dəfə - çərşənbə və şənbə günləri olmaqla, Bəhreynə birbaşa uçuşlar həyata keçirəcək.\nYeni reyslər Azərbaycana əlavə turist axınına şərait yaradacaq. Eyni zamanda, Bəhreyn özü də qədim abidələri, rəngarəng təbiəti və əla dalğıclıq imkanları ilə səyahətçiləri cəlb edir.\nHəmçinin, Bəhreynin paytaxtı Manama hər il keçirilən "Formula-1" Qran-Pri yarışına ev sahibliyi edir.\nYeni istiqamətin açılması İran Körfəzi ölkələrindən Azərbaycana əlavə turist axınına şərait yaradacaq və iki ölkə arasında işgüzar əlaqələri gücləndirəcək. Yaxın gələcəkdə "Buta Airways" aşağı büdcəli aviaşirkəti Yaxın Şərqin bir sıra digər şəhərlərinə birbaşa reyslər açmağı planlaşdırır.\nAviabiletləri aviaşirkətin rəsmi internet saytından, həmçinin, aviaşirkətin satış ofislərindən əldə etmək mümkündür.\n"Buta Airways" Azərbaycanın ilk aşağı büdcəli aviaşirkətidir və "Azərbaycan Hava Yolları" QSC-nin (AZAL) struktur bölməsidir. 2016-ci ilin dekabrında əsası qoyulub. İlk reys 2017-ci il sentyabrın 1-də yerinə yetirilib. Aviaşirkətinin donanması müasir "Embraer" təyyarələrindən ibarətdir. Aviaşirkət Bakıda, Heydər Əliyev Beynəlxalq Aeroportunda yerləşir. /oxu.az\n"Etihad Airways" və "China Southern" Bakı Aeroportunda ən punktual aviaşirkətlər


Yeni xidmət obyekti: “Meynəli” şərab evi - serqqapisi.az\nYeni xidmət obyekti: “Meynəli” şərab evi\nNəşr edilib 21.04.2017 09:29 |\nMuxtar respublikamızda həyata keçirilən sosial-iqtisadi inkişaf siyasəti əhalinin həyat səviyyəsinin yüksəlməsinə və yeni xidmət növlərinin fəaliyyət göstərməsinə şərait yaradır. Ayrı-ayrı məhsulların satışı üzrə ixtisaslaşan mağaza və satış salonlarının istifadəyə verilməsi, müasir istehlakçıların tələblərinə uyğun xidmətlərin yaradılması baxımından əhəmiyyətlidir. Bu ayın əvvəlində Naxçıvan şəhərindəki Gənclər şəhərciyində “Ləzzət Qida Sənaye” Məhdud Məsuliyyətli Cəmiyyəti tərəfindən yaradılmış “Meynəli” şərab evi də bu sahədə günün tələbləri səviyyəsində xidmət göstərən nümunəvi iaşə obyektidir.\n200 kvadratmetrlik bir ərazidə geniş çeşiddə, 500-ə yaxın adda mal təklif edən bu xidmət obyektində muxtar respublikamızda və ölkəmizdə istehsal olunan içki məhsulları ilə yanaşı, dünyanın bu sahə üzrə tanınmış firmalarının məhsulları da vardır. Firma mağaza ilə tanış olarkən burada muxtar respublikamızda istehsal olunan yüksəkkeyfiyyətli, müxtəlif adda pivə, araq, çaxır, qazlı və qazsız mineral sular diqqəti cəlb edir. Ümumilikdə, bu satış obyektində Naxçıvanda istehsal edilən 45-dən çox, müxtəlif adda içki məmulatlarını bir yerdə tapmaq mümkündür ki, bu da müasir tələbkar istehlakçı üçün çox vacib amildir. İdxal məhsulları isə, əsasən, bu sahədə ixtisaslaşan Rusiya, Ukrayna, Belarus, Gürcüstan, Almaniya, Moldova, Meksika, İspaniya, ABŞ, İngiltərə, Fransa, İtaliya, Şotlandiyadan gətirilib, yüksəkkeyfiyyətli araq, çaxır, şampan, viski, rom, tekila, likör, konyaklardan ibarətdir. İdxal edilən bu məhsullar tamamilə orijinal məhsuldurlar, onların bir qismi ilk dəfə Naxçıvana gətirilib.\n“Meynəli” şərab evində müasir xidmət şəraiti yaradılıb. Müştərilərə xidmətin müasir səviyyədə təşkil olunması məqsədilə gənc satış personalı işə cəlb edilib, əhaliyə həftənin 7 günü 12 saatlıq xidmət göstərilir. Mağazanın xidmətlərinə şəhərimizə gələn turistlərin də böyük maraq göstərdiyini nəzərə alaraq buraya əcnəbi dilləri bilən işçilər cəlb olunub. Ətrafdakı səliqə-sahman, mağaza daxilindəki rahat şərait buraya gəlmiş müştərilərin öz seçimlərini etməsinə imkan yaradır. Mağazadakı qiymətlər də əhalinin hər təbəqəsinin gəlir səviyyəsinə uyğundur. Bir sözlə, “Meynəli” şərab evinə gəlmiş müştərilər onlara göstərilən xidmətlərdən tam razı şəkildə alış-verişlərini edə bilirlər.\nTəcrübə göstərir ki, xidmət sektorunda yaradılmış yüksək standartlar əhalinin həyat keyfiyyətini artırmaqla yanaşı, eyni zamanda istehsal sahələrinin də inkişafı üçün stimul verən amillərdəndir. Bu baxımdan fəaliyyətə başlayan hər bir yeni istehsal və xidmət sahəsi iqtisadi inkişafın dinamik artımının təmin olunmasına yönəlmiş dövlət qayğısının nəticəsi kimi muxtar respublikamızın iqtisadiyyatı üçün əhəmiyyətlidir.


Ümumtəhsil müəssisələrində məktəblilərin qida bələdçiləri təyin olunub\n11.05.2022 16:17 114 baxış\nTehsil.biz xəbər verir ki, bu məqsədlə həyata keçirilən “Məktəblilərin qida bələdçiləri” pilot layihəsi” çərçivəsində növbəti mərhələ başa çatıb. Belə ki, layihəyə əsasən təlimlərin yekununda baş tutan sınaq imtahanlarını uğurla başa vurmuş 16 iştirakçı “Məktəblilərin Qida Bələdçiləri” nişanı ilə təltif olunub. Bu nişan sayəsində həmin şəxslər fəaliyyət göstərdikləri məktəblərdə bufetlərin fəaliyyəti, həmçinin tərəflərin qida təhlükəsizliyi və sanitar qaydalara hansı formada əməl olunmasına ictimai nəzarəti həyata keçirəcək. Eyni zamanda qida bələdçiləri təmsil etdikləri ümumtəhsil müəssisələrində məktəblilərə paylanması üçün sağlam qidalanma rejimi, şəxsi gigiyena qaydaları, immunitetei artıran vitamin və minerallarla zəngin qidaların istehlakı, zərərli qida vərdişləri, ümumtəhsil müəssisələrində fəaliyyət göstərən bufet və yeməkxanalar hansı normalara cavab verməlidir mövzularında maarifləndirici çap materialları ilə təmin ediliblər.\nQeyd edək ki, pilot layihə “Azərbaycan Respublikasında qida təhlükəsizliyinin təmin edilməsinə dair 2019-2025-ci illər üçün nəzərdə tutulmuş Dövlət Proqramı” və UNICEF-in Azərbaycanda 2021-2022-ci illər üçün Səhiyyə və Qidalanma Proqramının icrası ilə əlaqədar olaraq, əhalinin həyat və sağlamlığının qorunması üçün qida təhlükəsizliyinin daha səmərəli təşkilinin təmin edilməsi istiqamətində maarifləndirilmə işlərinin genişləndirilməsi və daha da təkmilləşdirilməsi məqsədilə keçirilib.\nLayihə AQTA, UNICEF və Təhsil Nazirliyinin birgə əməkdaşlığı çərçivəsində reallaşıb.


Azərbaycanın qeyri-neft ixracı 45% artdı\n6 Aprel 15:43\n2022-ci ilin yanvar-mart ayları ərzində Azərbaycanın ixracı 8 milyard ABŞ dolları, qeyri-neft sektoru üzrə 727,2 milyon ABŞ dolları təşkil edib. Qeyri-neft sektoru üzrə ixrac 2021-ci illə müqayisədə 225,6 mln. ABŞ dolları və ya 45% artıb.\nTeleqraf.com xəbər verir ki, bu, İqtisadi İslahatların Təhlili və Kommunikasiya Mərkəzinin “İxrac icmalı”nın aprel sayında dərc olunub.\nMəlumata görə, cari ilin yanvar-mart ayları ərzində meyvə-tərəvəz məhsulları ötən ilin eyni dövrü ilə müqayisədə 28,5% artaraq 124,9 milyon ABŞ dolları təşkil edib. Müvafiq dövr ərzində kimya sənayesi məhsullarının ixracı 10 dəfə, alüminium və ondan hazırlanan məmulatların ixracı 63,9%, qara metallar və onlardan hazırlanan məmulatların ixracı 48,7%, pambıq iplik ixracı 29,3%, pambıq lifi ixracı isə 5,6% artıb.\n2022-ci ilin mart ayı üzrə ixrac 2 milyard ABŞ dolları təşkil edib. Qeyri-neft sektoru üzrə ixracda artım 55,9% təşkil etməklə 265,5 milyon ABŞ dolları olub. 2022-ci ilin mart ayı ərzində yeyinti məhsulları üzrə ixrac ötən ilin müvafiq ayı ilə müqayisədə 13,6% artaraq 48,8 milyon ABŞ dolları, qeyri-yeyinti məhsulları üzrə isə 70,1% artaraq 216,7 milyon ABŞ dolları təşkil edib.\nAzərbaycan ixrac qeyri-neft məhsulları


Hematoloq: Talassemiya daşıyıcı olan şəxsin övladı xəstə doğulmur - XƏBƏR - FİNS.AZ TİBB\nBu gün ölkə üzrə qan azlığından əziyyət çəkən uşaqların sayı artmaqdadır. Bizim qan azlığı kimi bildiyimiz bu anemiyalar isə çox ciddi fəsadlara, ağır xəstəliklərə və nəhayət, ölümə səbəb ola bilər.\nBəs bu xəstəliklərdən və onun gətirdiyi leykoz, leykemiya, talassemiya xəstəliklərindən qorunmağın yolları varmı? Hansı qidalardan istifadə edilməli, hansı qaydalara əməl olunmalıdır ki, orqanizmdə orqanların normal fəaliyyətini təmin edə biləcək qan miqdarı stabil olaraq qalsın?\nTibb.fins.az xəbər verir ki, Oxu.az-ın bu və digər suallarını Azərbaycan Respublikası Səhiyyə Nazirliyinin Hematologiya və Qanköçürmə İnstitutunun Uşaq şöbəsinin rəhbəri, tibb elmləri doktoru, professor Mireldar Babayev cavablandırıb:\n- Son dövrlərdə qan azlığından və onun yaratdığı bir çox ağır xəstəliklərdən əziyyət çəkənlərin sayı artıb. Ümumiyyətlə, bu xəstəliyin yaranma səbəbi nədir?\n- Bu gün, demək olar ki, bütün xəstəliklərin yaranmasının ilkin səbəblərindən biri anemiyalardır. Anemiya qan azlığı deməkdir. Bunun yaranmasının isə bir çox səbəbləri var. Biz bu səbəbləri irsi və sonradan qazanılmış anemiyalar olaraq iki hissəyə bölürük.\nİrsiyyətlə bağlı olan anemiyalar uşaqların ilk aylarında, ilk yaşlarında aşkarlanır və bu səbəbdən də böyüklərlə müqayisədə, uşaqlar arasında anemiyanın rast gəlmə tezliyi daha çoxdur.\nİkinci isə sonradan qazanılmış səbəblərdir. Bu gün uşaqlar arasında ən çox rast gəlinən dəmir defisitli anemiyalardır. Bunun yaranması ilk növbədə ananın sağlamlığına bağlıdır. Əgər ananın orqanizmində dəmir mübadiləsinin pozulması müşahidə edilirsə, bu birbaşa onun dünyaya gətirəcəyi uşağa təsir edəcək. Çünki hamiləlik dövründə qidalanmada yaranan problemlər və ya daha öncədən yaşadıqları dəmir çatmazlığı problemləri uşaqların anemiyalarla dünyaya gəlməsinə səbəb olur.\nÜmumiyyətlə, təkcə Azərbaycanda deyil, bütün dünya ölkələrində bu xəstəlik geniş yayılıb. Elə ölkələr var ki, orada uşaqların 50 faizi dəmir defisitli anemiyadan əziyyət çəkir. Azərbaycanda isə 30-40 faiz uşaqlarda bu xəstəliyə rast gəlinir.\n- Bəs irsi anemiyalar və sonradan qazanılmış anemiyalardan hansı daha təhlükəlidir?\n- Sonradan qazanılmış anemiyalar özünü müəyyən yaşdan sonra büruzə verir və həkimə müraciət edən zaman onun yaranma səbəbləri araşdırılır. Daha sonra həmin istiqamətdə müalicə üsulu seçilir. İrsi anemiyalar isə birbaşa talassemiyanın, hemoqlapatiya, fermentapatiya, membranopatiya xəstəliyinin olmasından xəbər verir.\nBunlar eritrositlərlə bağlı olan problemlərin öyrənilməsidir. Qan azlığının kökündə birmənalı olaraq eritrositlərin kəmiyyət və keyfiyyət dərəcəsinin normadan aşağı olması dayanır. Buna görə ilk olaraq anemiyaların hansı qrupa aid olması yoxlanır.\nDigər səbəblər isə qan yaranmanın pozulması ilə əlaqədar olur ki, bunun da əsası ana bətnində olan zaman başlayır. Uşaqlar dünyaya gələndən sonra 3-5 yaşlarında bu xəstəlik özünü büruzə verməyə başlayır. Sümük iliyində qan yaranmanın pozulması, aplastik anemiya, fankoni anemiya (bu anemiyadan əziyyət çəkən insanlar alçaq boy, sümük iliyi çatışmazlığı, leykemiya və başqa xərçəng növlərinə tutulma ehtimalının yüksəkliyi ilə seçilirlər) isə dərhal eritrosit kütləsi vurulmalıdır ki, orqanizmin normal balansı bərpa olunsun. Vitamin çatışmazlığı, B12 çatışmazlığı ilə əlaqədar yaranan anemiyalar da var.\n- Bu qan xəstəliklərinin müalicəsindən alınan müsbət nəticələrdə başqa ölkələrlə müqayisədə artım varmı?\n- Əlbəttə, dəqiq diaqnoz qoyulduqdan sonra doğru istiqamətdə aparılan müalicələr xəstəliyin gedişatını zəiflədir. Orqanizmdən asılı olaraq leykozdan tamamilə sağalan uşaqlarımız da olub. Əgər talassemiyadan söhbət gedirsə, onun daşıyıcı, yoxsa xəstə olduğu müəyyənləşdirilməlidir. Yaxud da Azərbaycanın bir sıra bölgələrində, xüsusilə Qəbələ, Oğuz, Şəki rayonlarında daha çox rast gəlinən oraqvari hüceyrə anemiyasını misal göstərmək olar.\nBu xəstəliklər hətta ölümlə nəticələnə bilər. Bu xəstəliklərin ilkin yaranma səbəbləri eyni olsa da, onların hər birinə eyni müalicə üsulu tətbiq etməklə nəticə əldə etmək olmaz. Eelə xəstələr var ki, onlara mütəmadi donor qanları vurulmalıdır. Əks təqdirdə həmin xəstələri itirə bilərik. Adını çəkdiyimiz xəstəliklərin daşıyıcılarına isə donor qanı (eritrosit kütləsi) köçürülmür. Sadəcə olaraq, qan yaranmasını sürətləndirən, qan parçalanmasının isə qarşısını alan dəmir tərkibli preparatlardan istifadə edilir.\n- Dəmir defisitli anemiyalarla bağlı ölkədə vəziyyət necədir?\n- Dəmir defisitli anemiyalara qadınlarda və azyaşlı uşaqlarda daha çox rast gəlinir. Bunun da bir çox səbəbləri var. Bura qidalanma, fizioloji qanitirmə, ət yeməmək halları daxildir. Kişilərdə isə mədə xorası, onkoloji proses, babasil və digər qanaxmalar nəticəsində yarana bilər.\nÜmumdünya Səhiyyə Təşkilatının rəsmi məlumatına görə, bu gün dünya əhalisinin 20 faizi dəmir defisitli anemiyalardan əziyyət çəkir. Erkən aylarda, yaşlarda olan uşaqların, demək olar ki, 50 faizi dəmir defisitli anemiyadan əziyyət çəkir. Məktəb yaşlı uşaqlar arasında isə bu anemiyanın rast gəlmə tezliyi 17,5 faiz təşkil edir.\n- Anemiyaların ən ağır forması hansı dərəcə hesab olunur?\n- Bilirsiniz, hər bir xəstəliyin müəyyən dərəcəsi var ki, o, qırmızı xətt hesab olunur. Bəzən xəstələr anemiya ilə müraciət edir. Analiz nəticələri göstərir ki, orqanizmdə hemoqlobin miqdarı 50-40 q/l-dir. Bu isə, təəssüf ki, anemiyaların təhlükəli hesab etdiyimiz üçüncü dərəcəsi deməkdir. Onlara təcili olaraq qan köçürülməsə, xəstəni itirə bilərik. Hemoqlobinin ideal miqdarı isə 160,7 q/l (160,07q%) qəbul olunur.\n- Bəs bu gün ölkədə leykoz xəstəliyindən əziyyət çəkən neçə uşaq var? Ötən illərlə müqayisədə artım varmı?\n- Bu gün ölkədə leykoz diaqnozu ilə 220 nəfər uşaq qeydiyyatdadır. Hər il bu xəstəliklərlə bağlı 80 uşaq müraciət edir. İlkin olaraq xəstəlik araşdırılır. Müalicə üsulları 2-3 il çəkir. Bu müddət ərzində müalicə metodu doğru aparılarsa, xəstələr tamamilə sağlamlıqlarına qovuşurlar. Son 10-12 il ərzində leykozdan minlərlə uşaq tamamilə sağalıb.\n- Leykoz xəstəliyindən ölən uşaqların sayı artırmı?\n- Bu rəqəmlərdə artım olduğunu deməzdim. Əksinə, əgər dünyada kəskin leykoz diaqnozundan sağalan xəstələrin sayı 85 faizdirsə, ölkəmizdə 50-60 faizdir. Bu da dünyanın aparıcı ölkələri ilə müqayisədə normal rəqəmlərdir. Səhiyyə sistemi sürətlə inkişaf edir, inanıram ki, yaxın gələcəkdə bu fərq minimuma enəcək.\n- Talassemiya xəstəliyi ilə doğulan uşaqların sayı artır?\n- Təəssüf ki, bu, birbaşa insanlardan asıldır. Günümüzdə həmin xəstələrin evlənmələrinə də çox rast gəlinmir. Bir müddət əvvələ nəzər salsanız, görərsiniz ki, talassemiya xəstələri 13-15 il sonra dünyalarını dəyişirdilər.\nTalassemiya xəstəsi olan cütlük bilməlidir ki, onların nikahından dünyaya gələcək uşaq birmənalı olaraq xəstə doğulacaq. Əksər hallarda cütlüklər bu səbəbdən övlad sahibi olmaqdan imtina edirlər. Və ya bu cütlüklərin doğulacaq övladları ana bətnində ikən erkən 2 ay ərzində müşahidə edilir. Sağlam və ya daşıyıcı olaraq doğulacağı təsdiqlənərsə, hamiləlik davam etdirilir. Amma talassemiya xəstəsi kimi doğulacağı təsdiqələrsə bu hamiləlik sonlandırlır. Buna görə də bu gün talassemiya diaqnozu ilə doğulan uşaqların sayında artım müşahidə edilmir.\n- Bəs talassemiya daşıyıcısı olan şəxslərdə necə?\n- Talassemiya daşıyıcı olan şəxsin övladı xəstə doğulmur. O, sadəcə, talassemiya daşıyıcısı kimi dünyaya gəlir. Əgər cütlüklərdən biri talassemiya daşıyıcısıdırsa, o, sağlam dünyaya gələ bilər. Çünki digər valideynin genini götürəcək. Ömrünün ilk 3-5 yaşlarında hemoqlobin aşağı olduğu üçün müəyyən çətinliklər yaşana bilər. Amma zamanla bütün bu problemlər aradan qaldırılacaq. Cütlüklərin hər ikisi talassemiya daşıyıcısıdırsa, uşağın daşıyıcı olaraq doğulması qaçılmazdır. Amma bu onun övladlarının xəstə doğulacağı demək deyil.\n- Talassemiya daşıyıcıları olan cütlüyün dünyaya gələn uşağı neçə gün nəzarətdə saxlanılır?\n- Həmin uşaqlar sağlam da doğula bilər, daşıyıcı olaraq da doğula bilər. Daşıyıcı olaraq doğulan uşaqlar isə 3-5 yaşlarına qədər həkim nəzarətində, müntəzəm yoxlamalarda saxlanılsalar da, sonradan normal həyat tərzinə qayıda bilərlər.\n- Bu gün dünyanın müxtəlif ölkələrində 102 mindən çox göbək ciyəsi saxlanılır. Kök hüceyrələrin saxlanıldığı donor bankında Azərbaycanlıların da adı var. Avropalı mütəxəssislər deyir ki, göbək ciyəsindən alınan qan vasitəsilə 80 faizə yaxın qan xəstəliklərini müalicə etmək mümkündür. Bəs Azərbaycanda bu cür şəraitin yaradılması üçün hər hansı təşəbbüs varmı?\n- Bəli, bu statistika var. Əslində, göbək ciyəsi deyil, ondan alınan qan donor bankında saxlanılır. Bu isə başqa şəxslərdən alınan qanla müqayisədə həmin adamın sümük iliyindəki hüceyrələrlə eyni olur. Bu, ondan donor kimi istifadəyə, sümük iliyi kimi köçürülməyə imkan verir. Deyərdim ki, bu qan xəstəliklərinin müalicəsində çox dəyərli və mühüm materialdır. Kök hüceyrələrin saxlanılması üçün xüsusi banklar yaradılmalıdır. Bu gün Azərbaycanda da bu istiqamətdə donor banklarının yaradılması üçün çox ciddi layihələr hazırlanıb. Bu istiqamətdə görülən işlər demək olar ki, yekunlaşmaq üzrədir. Yaxın gələcəkdə isə görülən tədbirlərin nəticələri elan ediləcək.